Avis juridique important

|

31991L0477

Οδηγία 91/477/ΕΟΚ του Συμβουλίου της 18ης Ιουνίου 1991 σχετικά με τον έλεγχο της απόκτησης και της κατοχής όπλων

Επίσημη Εφημερίδα αριθ. L 256 της 13/09/1991 σ. 0051 - 0058 Φινλανδική ειδική έκδοση: Κεφάλαιο 15 τόμος 10 σ. 0145  Σουηδική ειδική έκδοση: Κεφάλαιο 15 τόμος 10 σ. 0145

ΟΔΗΓΙΑ ΤΟΥ ΣΥΜΒΟΥΛΙΟΥ  της 18ης Ιουνίου 1991  σχετικά με τον έλεγχο της απόκτησης και της κατοχής όπλων  (91/477/ΕΟΚ)ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι το άρθρο 8 Α προβλέπει ότι η εσωτερική αγορά πρέπει να εγκαθιδρυθεί το αργότερο μέχρι τις 31 Δεκεμβρίου 1992- ότι η εσωτερική αγορά περιλαμβάνει ένα χώρο χωρίς εσωτερικά σύνορα μέσα στον οποίο εξασφαλίζεται η ελεύθερη κυκλοφορία των εμπορευμάτων,  των προσώπων, των υπηρεσιών και των κεφαλαίων σύμφωνα με τις διατάξεις της συνθήκης-  ότι, κατά τη σύνοδό του στο Fontainebleau στις 25 και 26 Ιουνίου 1984, το Ευρωπαϊκό Συμβούλιο έθεσε ρητά ως στόχο την κατάργηση όλων των αστυνομικών και τελωνειακών διατυπώσεων στα ενδοκοινοτικά σύνορα-  ότι η πλήρης κατάργηση των ελέγχων και διατυπώσεων στα ενδοκοινοτικά σύνορα προϋποθέτει την πλήρωση ορισμένων βασικών όρων- ότι η Επιτροπή τόνισε στη Λευκή της Βίβλο "Η ολοκλήρωση της εσωτερικής αγοράς" ότι η κατάργηση των ελέγχων της ασφάλειας των  μεταφερομένων αντικειμένων και των προσώπων προϋποθέτει μεταξύ άλλων την προσέγγιση των νομοθεσιών που αφορούν τα όπλα-  ότι, για την εξάλειψη των ελέγχων για κατοχή όπλων στα ενδοκοινοτικά σύνορα, απαιτούνται αποτελεσματικοί κανόνες που θα επιτρέπουν να ελέγχεται στο εσωτερικό των κρατών μελών η απόκτηση και η κατοχή πυροβόλων όπλων και η μεταφορά τους σε άλλο κράτος  μέλος- ότι, κατά συνέπεια, πρέπει να καταργηθούν οι συστηματικοί έλεγχοι στα ενδοκοινοτικά σύνορα-  ότι οι κανόνες αυτοί θα δημιουργήσουν μεγαλύτερη αμοιβαία εμπιστοσύνη μεταξύ των κρατών μελών στον τομέα της προστασίας της ασφάλειας των προσώπων, στο μέτρο που αυτή βασίζεται σε νομοθεσίες εν μέρει εναρμονισμένες- ότι θα πρέπει, για το σκοπό αυτό, να  προβλεφθούν κατηγορίες πυροβόλων όπλων των οποίων η απόκτηση και η κατοχή από ιδιώτες είτε θα απαγορεύεται είτε θα υπόκειται σε άδεια ή δήλωση-  ότι ενδείκνυται καταρχήν η απαγόρευση της μετακίνησης από το ένα κράτος μέλος σε άλλο με όπλα και ότι εξαίρεση μπορεί να γίνεται αποδεκτή μόνον εάν τηρείται διαδικασία που να επιτρέπει στα κράτη μέλη να πληροφορούνται το γεγονός της εισαγωγής ενός  πυροβόλου όπλου στο έδαφός τους-  ότι, όμως, πρέπει να θεσπιστούν ελαστικότεροι κανόνες για το κυνήγι και τον αθλητισμό προκειμένου να μην εμποδιστεί πέρα από τον αναγκαίο βαθμό η ελεύθερη κυκλοφορία των προσώπων-  ότι η οδηγία δεν επηρεάζει τη δυνατότητα των κρατών μελών να υιοθετούν μέτρα που σκοπεύουν στην πρόληψη της παράνομης διακίνησης όπλων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  ΚΕΦΑΛΑΙΟ 1  Πεδίο εφαρμογής   Άρθρο 1  1. Για τους σκοπούς της παρούσας οδηγίας, με τον όρο "όπλα" και "πυροβόλα όπλα" νοούνται τα αντικείμενα όπως καθορίζονται στο παράρτημα Ι. Τα πυροβόλα όπλα κατατάσσονται και προσδιορίζονται στο σημείο ΙΙ του ιδίου παραρτήματος.  2. Για τους σκοπούς της παρούσας οδηγίας, με τον όρο "οπλοπώλης" νοείται κάθε φυσικό ή νομικό πρόσωπο του οποίου η επαγγελματική δραστηριότητα συνίσταται καθ' ολοκληρία ή εν μέρει στην κατασκευή, εμπορία, ανταλλαγή, ενοικίαση, επισκευή ή μεταποίηση  πυροβόλων όπλων.  3. Για την εφαρμογή της παρούσας οδηγίας, τα πρόσωπα θεωρούνται κάτοικοι της χώρας η οποία δηλώνεται στη διεύθυνση που αναφέρεται σε αποδεικτικό έγγραφο της κατοικίας, ιδίως στο διαβατήριο ή στην ταυτότητα, που επιδεικνύεται στις αρχές κράτους μέλους ή  σε οπλοπώλη κατά τη διάρκεια ελέγχου της κατοχής ή επ' ευκαιρία της απόκτησης όπλου.  4. Το ευρωπαϊκό δελτίο πυροβόλου όπλου είναι έγγραφο το οποίο χορηγείται από τις αρχές των κρατών μελών, μετά από αίτησή του, σε πρόσωπο το οποίο καθίσταται νόμιμος κάτοχος και χρήστης πυροβόλου όπλου. Η μέγιστη περίοδος ισχύος του είναι πέντε έτη,  δυναμένη να παραταθεί. Αν στο δελτίο εμφαίνονται μόνο πυροβόλα όπλα της κατηγορίας Δ, η μέγιστη περίοδος ισχύος του είναι δέκα έτη. Το δελτίο περιέχει τα στοιχεία που προβλέπονται στο παράρτημα ΙΙ. Το ευρωπαϊκό δελτίο όπλου είναι προσωπικό έγγραφο επί  του οποίου αναγράφονται το ή τα πυροβόλα όπλα που κατέχει και χρησιμοποιεί ο κάτοχος του δελτίου. Επί του δελτίου αναγράφονται οι αλλαγές της κατοχής ή των χαρακτηριστικών του πυροβόλου όπλου καθώς και η απώλεια ή η κλοπή του.  Άρθρο 2  1. Η παρούσα οδηγία δεν θίγει την εφαρμογή των εθνικών διατάξεων περί οπλοφορίας, κυνηγίου και σκοποβολής.  2. Η παρούσα οδηγία δεν εφαρμόζεται στην απόκτηση και κατοχή όπλων και πυρομαχικών, σύμφωνα με την εθνική νομοθεσία, από τις ένοπλες δυνάμεις, την αστυνομία, τις δημόσιες υπηρεσίες, τους συλλέκτες και τους οργανισμούς πολιτιστικού και ιστορικού  χαρακτήρα με αντικείμενο τα όπλα, εφόσον η ιδιότητα αυτή αναγνωρίζεται από το κράτος μέλος όπου είναι εγκτατεστημένοι. Δεν εφαρμόζεται επίσης ούτε στη μεταφορά πολεμικών όπλων και πυρομαχικών για εμπορικούς σκοπούς.  Άρθρο 3  Με την επιφύλαξη των δικαιωμάτων που παρέχονται στους κατοίκους των κρατών μελών στο άρθρο 12 παράγραφος 2, τα κράτη μέλη μπορούν να συμπεριλάβουν στη νομοθεσία τους διατάξεις αυστηρότερες από αυτές που προβλέπονται στην παρούσα οδηγία.  ΚΕΦΑΛΑΙΟ 2  Εναρμόνιση των νομοθεσιών των σχετικών με τα πυροβόλα όπλα   Άρθρο 4  Τουλάχιστον για τις κατηγορίες Α και Β, τα κράτη μέλη υποβάλλουν σε έγκριση την άσκηση της δραστηριότητας του οπλοπώλη στο έδαφός τους, βάσει τουλάχιστον ελέγχου όσον αφορά την εντιμότητα και την επαγγελματική ικανότητα του οπλοπώλη ή, εφόσον  πρόκειται για νομικό πρόσωπο, του προσώπου που διεύθυνει την επιχείρηση. Για τις κατηγορίες Γ και Δ, τα κράτη μέλη που δεν υποβάλλουν σε έγκριση την άσκηση της δραστηριότητας του οπλοπώλη, υποβάλλουν τη δραστηριότητα αυτή σε δήλωση.  Οι οπλοπώλες υποχρεούνται να τηρούν βιβλίο εισόδου και εξόδου των πυροβόλων όπλων των κατηγοριών Α, Β και Γ, με τα στοιχεία που επιτρέπουν τον προσδιορισμό του όπλου, ιδίως τον τύπο, τη μάρκα, το μοντέλο, το διαμέτρημα και τον αριθμό κατασκευής, καθώς  και το όνομα και τη διεύθυνση του προμηθευτή και του αγοραστή. Τα κράτη μέλη ελέγχουν τακτικά την τήρηση αυτής της υποχρέωσης εκ μέρους των οπλοπωλών. Το βιβλίο αυτό φυλάσσεται από τον οπλοπώλη για περίοδο πέντε ετών, ακόμα και μετά την παύση της  δραστηριότητάς του.  Άρθρο 5  Με την επιφύλαξη του άρθρου 3, τα κράτη μέλη επιτρέπουν την απόκτηση και κατοχή πυροβόλων όπλων της κατηγορίας Β μόνον σε πρόσωπα που έχουν βάσιμο λόγο και τα οποία:  α) έχουν συμπληρώσει το 18ο έτος της ηλικίας τους, πλην παρεκκλίσεων που αφορούν το κυνήγι και τη σκοποβολή-  β) δεν είναι επικίνδυνα για τον εαυτό τους και για τη δημόσια τάξη ή ασφάλεια.  Με την επιφύλαξη του άρθρου 3, τα κράτη μέλη επιτρέπουν την κατοχή πυροβόλων όπλων των κατηγοριών Γ και Δ μόνον σε πρόσωπα που πληρούν τις προϋποθέσεις του στοιχείου α) του πρώτου εδαφίου.  Τα κράτη μέλη μπορούν να αφαιρέσουν την άδεια κατοχής του όπλου, εφόσον δεν πληρούται πλέον μία από τις προϋποθέσεις του στοιχείου β) του πρώτου εδαφίου.  Τα κράτη μέλη μπορούν να απαγορεύσουν σε πρόσωπα που κατοικούν στο έδαφός τους την κατοχή όπλου αποκτηθέντος σε άλλο κράτος μέλος μόνον όταν απαγορεύουν την απόκτηση του ίδιου αυτού όπλου στο έδαφός τους.  Άρθρο 6  Τα κράτη μέλη θεσπίζουν όλες τις αναγκαίες διατάξεις για την απαγόρευση της απόκτησης και κατοχής πυροβόλων όπλων και πυρομαχικών της κατηγορίας Α. Σε ειδικές περιπτώσεις, οι αρμόδιες αρχές μπορούν να χορηγήσουν άδειες για τα προαναφερόμενα  πυροβόλα όπλα και πυρομαχικά, εφόσον δεν υφίστανται περί του αντιθέτου λόγοι δημόσιας τάξεως και ασφαλείας.  Άρθρο 7  1. Πυροβόλα όπλα της κατηγορίας Β δεν μπορούν να αποκτηθούν στο έδαφος κράτους μέλους εάν αυτό δεν έχει χορηγήσει σχετική άδεια στον αποκτώντα.  Η άδεια αυτή δεν δίδεται σε κάτοικο άλλου κράτους μέλους χωρίς την προηγούμενη συναίνεση του κράτους αυτού.  2. Πυροβόλο όπλο της κατηγορίας Β δεν μπορεί να φυλάσσεται στο έδαφος κράτους μέλους εάν αυτό δεν έχει χορηγήσει σχετική άδεια στον κάτοχό του. Αν ο κάτοχος είναι κάτοικος άλλου κράτους μέλους, το κράτος αυτό ενημερώνεται σχετικά.  3. Οι άδειες για απόκτηση και κατοχή πυροβόλου όπλου της κατηγορίας Β μπορούν να έχουν τη μορφή ενιαίας διοικητικής απόφασης.  Άρθρο 8  1. Η κατοχή πυροβόλου όπλου της κατηγορίας Γ επιτρέπεται μόνον εφόσον ο κάτοχός του υποβάλλει σχετική δήλωση στις αρχές του κράτους όπου κατέχεται το όπλο αυτό.  Τα κράτη μέλη προβλέπουν υποχρεωτική δήλωση για όλα τα πυροβόλα όπλα της κατηγορίας Γ, τα οποία κατέχονται σήμερα στο έδαφός τους, εντός προθεσμίας ενός έτους από τη θέση σε ισχύ των εθνικών διατάξεων μεταφοράς της παρούσας οδηγίας.  2. Όλοι οι πωλητές, οπλοπώλες ή ιδιώτες γνωστοποιούν κάθε μεταβίβαση ή διάθεση πυροβόλου όπλου της κατηγορίας Γ στις αρχές του κράτους μέλους όπου διενεργούνται οι πράξεις αυτές, δίνοντας και τα στοιχεία προσδιορισμού του αποκτώντος και του πυροβόλου  όπλου. Αν ο αποκτών κατοικεί σε άλλο κράτος μέλος, το κράτος μέλος αυτό ενημερώνεται για την απόκτηση αυτή από το κράτος μέλος όπου αυτή έλαβε χώρα καθώς και από τον ίδιο τον αποκτώντα.  3. Αν κάποιο κράτος μέλος απαγορεύει ή υποβάλλει σε άδεια την απόκτηση και κατοχή πυροβόλου όπλου της κατηγορίας Β, Γ ή Δ, στο έδαφός του, ενημερώνει σχετικά τα άλλα κράτη μέλη, τα οποία αναγράφουν σχετική μνεία επί του ευρωπαϊκού δελτίου πυροβόλου  όπλου που, ενδεχομένως, εκδίδουν για ένα τέτοιο όπλο, κατ' εφαρμογή του άρθρου 12 παράγραφος 2.  Άρθρο 9  1. Η διάθεση πυροβόλου όπλου των κατηγοριών Α, Β και Γ σε πρόσωπο που δεν κατοικεί στο οικείο κράτος μέλος επιτρέπεται, εφόσον τηρούνται οι υποχρεώσεις που προβλέπονται στα άρθρα 6, 7 και 8:  - σε αποκτώντα που έχει λάβει την άδεια, κατά την έννοια του άρθρου 11, να το μεταφέρει αυτοπροσώπως στη χώρα κατοικίας του,  - σε αποκτώντα που έχει δηλώσει και αιτιολογήσει γραπτώς την πρόθεσή του να κατέχει το όπλο στο κράτος μέλος απόκτησης, υπό τον όρο ότι πληροί τις νομικές προϋποθέσεις οπλοκατοχής του κράτους αυτού.  2. Τα κράτη μέλη μπορούν να επιτρέψουν την προσωρινή διάθεση πυροβόλων όπλων, σύμφωνα με τις λεπτομέρειες που τα ίδια καθορίζουν.  Άρθρο 10  Το καθεστώς απόκτησης και κατοχής πυρομαχικών είναι το ίδιο με εκείνο της κατοχής των πυροβόλων όπλων για τα οποία προορίζονται.  ΚΕΦΑΛΑΙΟ 3  Διατυπώσεις που απαιτούνται για την κυκλοφορία των όπλων στην Κοινότητα   Άρθρο 11  1. Με την επιφύλαξη του άρθρου 12, τα πυροβόλα όπλα μπορούν να μεταφερθούν από ένα κράτος μέλος σε άλλο μόνο σύμφωνα με τη διαδικασία που προβλέπεται στις ακόλουθες παραγράφους. Οι διατάξεις αυτές εφαρμόζονται επίσης στην περίπτωση μεταφοράς  πυροβόλου όπλου κατόπιν πωλήσεως δι' αλληλογραφίας.  2. Όσον αφορά τις μεταφορές πυροβόλων όπλων προς άλλο κράτος μέλος, ο ενδιαφερόμενος ανακοινώνει, πριν από κάθε αποστολή, στο κράτος μέλος στο οποίο βρίσκονται τα όπλα αυτά:  - το όνομα και τη διεύθυνση του πωλητή ή του παραχωρούντος και του αγοραστή ή του αποκτώντος ή, ενδεχομένως, του ιδιοκτήτη,  - τη διεύθυνση στην οποία αποστέλλονται ή μεταφέρονται τα συγκεκριμένα όπλα,  - τον αριθμό των όπλων που αποστέλλονται ή μεταφέρονται,  - τα στοιχεία που επιτρέπουν τον προσδιορισμό κάθε όπλου, καθώς και ένδειξη ότι το πυροβόλο όπλο έχει ελεγχθεί σύμφωνα με τις διατάξεις της σύμβασης της 1ης Ιουλίου 1969 περί της αμοιβαίας αναγνώρισης των εκτύπων σφραγίδων δοκιμής των φορητών πυροβόλων  όπλων,  - το μεταφορικό μέσο,  - την ημερομηνία αναχώρησης και την προβλεπόμενη ημερομηνία άφιξης.  Οι πληροφορίες που αναφέρονται στις δύο τελευταίες περιπτώσεις δεν χρειάζεται να ανακοινώνονται σε περίπτωση μεταφοράς μεταξύ οπλοπωλών.  Το κράτος μέλος εξετάζει τις συνθήκες υπό τις οποίες θα γίνει η μεταφορά, ιδίως τους όρους ασφάλειας.  Σε περίπτωση που το κράτος μέλος επιτρέπει τη μεταφορά αυτή, εκδίδει άδεια που περιλαμβάνει όλα τα στοιχεία που αναφέρονται στο πρώτο εδάφιο. Η άδεια αυτή πρέπει να συνοδεύει τα πυροβόλα όπλα μέχρι τον προορισμό τους και να επιδεικνύεται οσάκις το  ζητούν οι αρχές των κρατών μελών.  3. Όσον αφορά τη μεταφορά πυροβόλων όπλων, εκτός των πολεμικών, που εξαιρούνται από το πεδίο εφαρμογής της παρούσας οδηγίας σύμφωνα με το άρθρο 2 παράγραφος 2, κάθε κράτος μέλος μπορεί να παρέχει σε οπλοπώλες το δικαίωμα να μεταφέρουν πυροβόλα όπλα από  το έδαφός του με προορισμό οπλοπώλη εγκατεστημένο σε άλλο κράτος μέλος χωρίς προηγούμενη άδεια κατά την έννοια της παραγράφου 2. Το κράτος μέλος εκδίδει προς τούτο σχετική έγκριση με τριετή μέγιστη διάρκεια ισχύος η οποία μπορεί να ανακληθεί ή να  ακυρωθεί ανά πάσα στιγμή κατόπιν αιτιολογημένης απόφασης. Ένα έγγραφο που αναφέρει αυτή την έγκριση πρέπει να συνοδεύει τα πυροβόλα όπλα μέχρι τον προορισμό τους και να επιδεικνύεται οσάκις το ζητούν οι αρχές των κρατών μελών.  Το αργότερο κατά τη μεταφορά, οι οπλοπώλες γνωστοποιούν στις αρχές του κράτους μέλους από το οποίο θα πραγματοποιηθεί η μεταφορά όλες τις πληροφορίες που αναφέρονται στο πρώτο εδάφιο της παραγράφου 2.  4. Κάθε κράτος μέλος κοινοποιεί στα άλλα κράτη μέλη κατάλογο πυροβόλων όπλων για τα οποία η άδεια μεταφοράς στο έδαφός του μπορεί να δοθεί χωρίς προηγούμενη συναίνεσή του.  Αυτοί οι κατάλογοι πυροβόλων όπλων κοινοποιούνται στους οπλοπώλες στους οποίους έχει χορηγηθεί έγκριση μεταφοράς πυροβόλων όπλων χωρίς προηγούμενη άδεια στα πλαίσια της προβλεπόμενης στην παράγραφο 3 διαδικασίας.  Άρθρο 12  1. Αν δεν ακολουθηθεί η διαδικασία του άρθρου 11, η κατοχή πυροβόλου όπλου κατά τη διάρκεια ταξιδίου διά μέσου δύο ή περισσοτέρων κρατών μελών επιτρέπεται μόνον εφόσον ο ενδιαφερόμενος έχει λάβει την άδεια των εν λόγω κρατών μελών.  Τα κράτη μέλη μπορούν να χορηγούν την άδεια αυτή για ένα ή περισσότερα ταξίδια, για περίοδο ενός έτους κατ' ανώτατο όριο, με δυνατότητα ανανέωσης. Οι άδειες αυτές εγγράφονται στο ευρωπαϊκό δελτίο όπλου, το οποίο ο ταξιδιώτης οφείλει να επιδεικνύει κάθε  φορά που αυτό ζητείται από τις αρχές των κρατών μελών.  2. Κατά παρέκκλιση από την παράγραφο 1, οι κυνηγοί, για τις κατηγορίες Γ και Δ και οι σκοπευτές, για τις κατηγορίες Β, Γ και Δ πυροβόλων όπλων, μπορούν να φέρουν, χωρίς προηγούμενη άδεια, ένα ή περισσότερα όπλα των κατηγοριών αυτών, κατά τη διάρκεια του  ταξιδιού μέσω δύο ή περισσοτέρων κρατών μελών, προκειμένου να ασκήσουν τη δραστηριότητά τους, υπό την προϋπόθεση ότι θα φέρουν ευρωπαϊκό δελτίο όπλου πυροβόλου για το συγκεκριμένο όπλο ή όπλα και ότι θα είναι σε θέση να αποδείξουν το λόγο του ταξιδιού,  ιδίως με την επίδειξη σχετικής πρόσκλησης.  Ωστόσο, η παρέκκλιση αυτή δεν ισχύει για τα ταξίδια προς κράτος μέλος το οποίο, δυνάμει του άρθρου 8 παράγραφος 3, απαγορεύει την απόκτηση και την κατοχή του εν λόγω όπλου ή την εξαρτά από προηγούμενη άδεια. Σε αυτή την περίπτωση, θα γίνεται ρητή μνεία  στο ευρωπαϊκό δελτίο πυροβόλου όπλου.  Στα πλαίσια της εκθέσεως που αναφέρεται στο άρθρο 17, η Επιτροπή, σε συνεννόηση με τα κράτη μέλη, θα εξετάσει επίσης τα αποτελέσματα της εφαρμογής του δευτέρου εδαφίου, και, ειδικότερα, τις επιπτώσεις του στη δημόσια τάξη και ασφάλεια.  3. Με συμφωνίες αμοιβαίας αναγνώρισης εθνικών εγγράφων, δύο ή περισσότερα κράτη μέλη μπορούν να προβλέψουν καθεστώς ελαστικότερο από το καθεστώς του παρόντος άρθρου για την κυκλοφορία με πυροβόλο όπλο στο έδαφός τους.  Άρθρο 13  1. Κάθε κράτος μέλος διαβιβάζει όλες τις χρήσιμες πληροφορίες που διαθέτει, σχετικά με τις οριστικές μεταφορές πυροβόλων όπλων, στο κράτος μέλος προορισμού της μεταφοράς.  2. Οι πληροφορίες που λαμβάνουν τα κράτη μέλη κατ' εφαρμογή των διαδικασιών που προβλέπονται στο άρθρο 11 για τις μεταφορές πυροβόλων όπλων, στο άρθρο 7 παράγραφος 2 και στο άρθρο 8 παράγραφος 2 για την απόκτηση και την κατοχή πυροβόλων όπλων από μη  κατοίκους, θα ανακοινώνονται, το αργότερο κατά τη μεταφορά, στο κράτος μέλος προορισμού και, κατά περίπτωση, το αργότερο κατά τη μεταφορά, στα κράτη μέλη διαμετακόμισης.  3. Τα κράτη μέλη ιδρύουν, το αργότερο την 1η Ιανουαρίου 1993, δίκτυα ανταλλαγής πληροφοριών για την εφαρμογή του παρόντος άρθρου. Υποδεικύουν στα άλλα κράτη μέλη και στην Επιτροπή τις εθνικές αρχές που είναι αρμόδιες για τη διαβίβαση και τη λήψη των  πληροφοριών και για την εφαρμογή της διαδικασίας που αναφέρεται στο άρθρο 11 παράγραφος 4.  Άρθρο 14  Τα κράτη μέλη θεσπίζουν διατάξεις για να απαγορεύσουν την είσοδο στο έδαφός τους:  - πυροβόλων όπλων, εκτός των περιπτώσεων που προβλέπονται στα άρθρα 11 και 12, και εφόσον πληρούνται οι προϋποθέσεις των άρθρων αυτών,  - άλλων όπλων πλην των πυροβόλων, εφόσον το επιτρέπουν οι σχετικές διατάξεις του οικείου κράτους μέλους.  ΚΕΦΑΛΑΙΟ 4  Τελικές διατάξεις   Άρθρο 15  1. Τα κράτη μέλη ενισχύουν τους ελέγχους κατοχής όπλων στα εξωτερικά σύνορα της Κοινότητας. Μεριμνούν ιδιαίτερα ώστε οι ταξιδιώτες που προέρχονται από τρίτες χώρες και προτίθενται να μεταβούν σε δεύτερο κράτος μέλος να τηρούν τις διατάξεις του  άρθρου 12.  2. Η παρούσα οδηγία δεν εμποδίζει τους ελέγχους που πραγματοποιούν τα κράτη μέλη ή ο μεταφορέας κατά την επιβίβαση σε μεταφορικά μέσα.  3. Τα κράτη μέλη ανακοινώνουν στην Επιτροπή τον τρόπο διενέργειας των ελέγχων που αναφέρονται στις παραγράφους 1 και 2. Η Επιτροπή συγκεντρώνει αυτές τις πληροφορίες και τις θέτει στη διάθεση όλων των κρατών μελών.  4. Τα κράτη μέλη ανακοινώνουν στην Επιτροπή τις εθνικές τους διατάξεις, περιλαμβανομένων και των τροποποιήσεων που επιφέρουν σ' αυτές σχετικά με την απόκτηση και την κατοχή όπλων, στο μέτρο που η εθνική τους νομοθεσία είναι αυστηρότερη από τους  ελάχιστους κανόνες που θα θεσπιστούν. Η Επιτροπή διαβιβάζει τις πληροφορίες αυτές στα άλλα κράτη μέλη.  Άρθρο 16  Τα κράτη μέλη επιβάλλουν κυρώσεις για τη μη τήρηση των διατάξεων που θεσπίζονται κατ' εφαρμογή της παρούσας οδηγίας. Οι κυρώσεις αυτές πρέπει να είναι επαρκώς αυστηρές ώστε να εξασφαλίζουν την τήρηση των εν λόγω διατάξεων.  Άρθρο 17  Εντός πέντε ετών από την ημερομηνία της παρούσας οδηγίας, η Επιτροπή υποβάλλει έκθεση στο Ευρωπαϊκό Κοινοβούλιο και στο Συμβούλιο σχετικά με την κατάσταση που προκύπτει από την εφαρμογή της παρούσας οδηγίας, συνοδευόμενη, ενδεχομένως, από  σχετικές προτάσεις.  Άρθρο 18  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία εγκαίρως ώστε τα προβλεπόμενα από την παρούσα οδηγία μέτρα να τύχουν εφαρμογής το αργότερο από την 1η  Ιανουαρίου 1993. Ανακοινώνουν αμέσως τα μέτρα που λαμβάνουν στην Επιτροπή και στα άλλα κράτη μέλη.  Οι διατάξεις αυτές, όταν θεσπίζονται από τα κράτη μέλη, περιέχουν αναφορά στην παρούσα οδηγία ή συνοδεύονται από τέτοια αναφορά κατά την επίσημη δημοσίευσή τους. Οι λεπτομέρειες της αναφοράς αυτής καθορίζονται από τα κράτη μέλη.  Άρθρο 19  Η παρούσα οδηγία απευθύνεται στα κράτη μέλη. Λουξεμβούργο, 18 Ιουνίου 1991. Για το Συμβούλιο  Ο Πρόεδρος  G. WOHLFART   (1) ΕΕ αριθ. C 235 της 1. 9. 1987, σ. 8 και ΕΕ αριθ. C 299 της 28. 11. 1989, σ. 6. (2) ΕΕ αριθ. C 231 της 17. 9. 1990, σ. 69 και ΕΕ αριθ. C 158 της 17. 6. 1991, σ. 89. (3) ΕΕ αριθ. C 35 της 8. 2. 1988, σ. 5.    ΠΑΡΑΡΤΗΜΑ Ι  Ι. Για τους σκοπούς της παρούσας οδηγίας, νοούνται ως "όπλα":  - τα "πυροβόλα όπλα", όπως ορίζονται στο σημείο ΙΙ,  - τα "μη πυροβόλα όπλα", όπως ορίζονται από τις εθνικές νομοθεσίες.  ΙΙ. Κατά την έννοια της παρούσας οδηγίας, ως "πυροβόλα όπλα" νοούνται:  Α. Όλα τα αντικείμενα που υπάγονται σε μια από τις ακόλουθες κατηγορίες, εκτός από εκείνα που αντιστοιχούν στον ορισμό αλλά έχουν εξαιρεθεί από αυτόν για τους λόγους που αναφέρονται στο σημείο ΙΙΙ:  Κατηγορία Α - Απαγορευμένα πυροβόλα όπλα  1. Εκρηκτικοί στρατιωτικοί μηχανισμοί και εκτοξευτές.  2. Τα αυτόματα πυροβόλα όπλα.  3. Τα πυροβόλα όπλα που έχουν τη μορφή άλλου αντικειμένου.  4. Τα πυρομαχικά με διατρητικές, εκρηκτικές ή εμπρηστικές σφαίρες καθώς και τα βλήματα γι' αυτά τα πυρομαχικά.  5. Τα πυρομαχικά για πιστόλια και περίστροφα με διαστελλόμενα βλήματα καθώς και τα βλήματα αυτά, εκτός από τα κυνηγετικά όπλα και τα όπλα σκοποβολής για τα πρόσωπα που έχουν σχετική άδεια να χρησιμοποιούν τα όπλα αυτά.  Κατηγορία Β - Πυροβόλα όπλα για τα οποία απαιτείται άδεια  1. Τα βραχέα ημιαυτόματα ή επαναληπτικά πυροβόλα όπλα.  2. Τα βραχέα πυροβόλα όπλα μιας βολής, με κεντρική επίκρουση.  3. Τα βραχέα πυροβόλα όπλα μιας βολής, με περιφερειακή επίκρουση, συνολικού μήκους μικρότερου από 28 cm.  4. Τα μακρύκαννα ημιαυτόματα όπλα των οποίων η αποθήκη φυσιγγίων και η θαλάμη μπορούν να φέρουν πάνω από τρία φυσίγγια.  5. Τα μακρύκαννα ημιαυτόματα πυροβόλα όπλα των οποίων η αποθήκη φυσιγγίων και η θαλάμη μπορούν να περιέχουν περισσότερα από τρία φυσίγγια, τα οποία φέρουν κινητό γεμιστήρα, ή για τα οποία δεν μπορεί να υπάρξει εγγύηση ότι αποκλείεται να μετατραπούν, με  συνήθη εργαλεία, σε όπλα των οποίων η αποθήκη φυσιγγίων και η θαλάμη μπορούν να περιέχουν περισσότερα από τρία φυσίγγια.  6. Τα μακρύκαννα επαναληπτικά και ημιαυτόματα πυροβόλα όπλα με λεία κάννη ή οποία δεν υπερβαίνει τα 60 cm.  7. Τα ημιαυτόματα μη πολεμικά πυροβόλα όπλα που έχουν τη μορφή αυτόματου πυροβόλου όπλου.  Κατηγορία Γ - Πυροβόλα όπλα για τα οποία απαιτείται δήλωση  1. Τα μακρύκαννα επαναληπτικά πυροβόλα όπλα εκτός από εκείνα που αναφέρονται στο σημείο Β.6.  2. Τα μακρύκαννα πυροβόλα όπλα μιας βολής ανά αυλακωτή κάννη.  3. Τα μακρύκαννα ημιαυτόματα πυροβόλα όπλα εκτός από εκείνα που περιλαμβάνονται στην κατηγορία Β σημεία 4 έως 7.  4. Τα βραχέα πυροβόλα όπλα μιας βολής, με περιφερειακή επίκρουση, συνολικού μήκους μεγαλύτερου ή ίσου προς 28 cm.  Κατηγορία Δ - Λοιπά πυροβόλα όπλα  Τα μακρύκαννα πυροβόλα όπλα μιας βολής ανά λεία κάννη.  Β. Τα κυριότερα μέρη αυτών των πυροβόλων όπλων:  Ο μηχανισμός κλείστρου, η θαλάμη και η κάννη των πυροβόλων όπλων, ως μεμονωμένα αντικείμενα, περιλαμβάνονται στην ίδια κατηγορία με το πυροβόλο όπλο του οποίου αποτελούν ή προορίζονται να αποτελέσουν μέρη.  ΙΙΙ. Για τους σκοπούς του παρόντος παραρτήματος, δεν περιλαμβάνονται στον ορισμό των πυροβόλων όπλων, τα αντικείμενα που ανταποκρίνονται στον ορισμό αυτόν αλλά τα οποία:  α) έχουν γίνει οριστικά ακατάλληλα για χρήση με την εφαρμογή τεχνικών μεθόδων που εγγυάται επίσημος οργανισμός ή που εγκρίνεται από έναν τέτοιο οργανισμό-  β) έχουν σχεδιαστεί για να δίνουν σήμα συναγερμού, για σηματοδοσία, για διάσωση, για σφαγή, για αλιεία με καμάκι ή προορίζονται για βιομηχανικούς ή τεχνικούς σκοπούς υπό τον όρο ότι μπορούν να χρησιμοποιηθούν μόνο γι αυτή τη συγκεκριμένη χρήση-  γ) θεωρούνται παλαιά όπλα ή σύγχρονα αντίγραφά τους, εφόσον δεν έχουν περιληφθεί στις προηγούμενες κατηγορίες που υπόκεινται στις εθνικές νομοθεσίες.  Μέχρις ότου υπάρξει συντονισμός σε κοινοτικό επίπεδο, τα κράτη μέλη μπορούν να εφαρμόζουν την εθνική νομοθεσία τους για τα πυροβόλα όπλα που αναφέρονται στο παρόν σημείο.  IV. Για τους σκοπούς του παρόντος παραρτήματος, νοούνται ως:  α) "βραχύ πυροβόλο όπλο": το πυροβόλο όπλο η κάννη του οποίου δεν υπερβαίνει τα 30 cm ή το συνολικό μήκος του οποίου δεν υπερβαίνει τα 60 cm-  β) "μακρύκανο πυροβόλο όπλο": το κάθε πυροβόλο όπλο εκτός από τα βραχέα-  γ) "αυτόματο όπλο": το πυροβόλο όπλο, το οποίο, μετά από κάθε βολή, οπλίζεται εκ νέου μόνο του και μπορεί να βάλει με ριπές κάθε φορά που πιέζεται η σκανδάλη-  δ) "ημιαυτόματο όπλο": το πυροβόλο όπλο το οποίο, μετά από κάθε βολή, οπλίζεται εκ νέου αυτόματα και δεν μπορεί κάθε φορά που πιέζεται η σκανδάλη, να βάλει περισσότερες από μία φορά-  ε) "επαναληπτικό όπλο": το πυροβόλο όπλο το οποίο, μετά από κάθε βολή, οπλίζεται εκ νέου με χειρισμό που συνίσταται στην εισαγωγή μέσα στην κάννη φυσιγγίου που λαμβάνεται από αποθήκη και μεταφέρεται με τη βοήθεια μηχανισμού-  στ) "όπλο μιας βολής": το όπλο χωρίς αποθήκη φυσιγγίων, το οποίο οπλίζεται πριν από κάθε βολή με εισαγωγή του φυσιγγίου με το χέρι στη θαλάμη ή σε χώρο που έχει προβλεφθεί σχετικά στην είσοδο της κάννης-  ζ) "πυρομαχικά διατρητικών σφαιρών": τα πυρομαχικά για στρατιωτική χρήση που αποτελούνται από σφαίρες με μεταλλικό περίβλημα και σκληρό διατρητικό πυρήνα-  η) "πυρομαχικά εκρηκτικών σφαιρών": τα πυρομαχικά για στρατιωτική χρήση που αποτελούνται από σφαίρες που περιέχουν κρουσιφλεγή γόμωση-  θ) "πυρομαχικά εμπρηστικών σφαιρών": τα πυρομαχικά για στρατιωτική χρήση που αποτελούνται από σφαίρες που περιέχουν χημικό μείγμα το οποίο αναφλέγεται κατά την επαφή με τον αέρα ή κατά την πρόσκρουση.     ΠΑΡΑΡΤΗΜΑ ΙΙ  ΕΥΡΩΠΑΪΚΟ ΔΕΛΤΙΟ ΠΥΡΟΒΟΛΟΥ ΟΠΛΟΥ  Το δελτίο πρέπει να περιλαμβάνει τα ακόλουθα στοιχεία:  α) προσδιορισμό της ταυτότητας του κατόχου-  β) προσδιορισμό του πυροβόλου όπλου ή των πυροβόλων όπλων, συμπεριλαμβανομένης της ένδειξης της κατηγορίας κατά την έννοια της οδηγίας-  γ) περίοδο ισχύος του δελτίου-  δ) τμήμα που προορίζεται για τα στοιχεία που παρέχει το κράτος μέλος που εκδίδει το δελτίο (φύση και στοιχεία αναφοράς των αδειών, κ.λπ.)-  ε) τμήμα που προορίζεται για τις παρατηρήσεις των άλλων κρατών μελών (άδειες εισόδου, κ.λπ.)-  στ) το κείμενο:  "Το δικαίωμα πραγματοποίησης ταξειδίου με το ή τα όπλα των κατηγοριών Β, Γ ή Δ που αναφέρονται στο παρόν δελτίο, προς ένα άλλο κράτος μέλος, εξαρτάται από την ή τις αντίστοιχες προηγούμενες άδειες του εν λόγω κράτους μέλους. Η ή οι άδειες αυτές μπορούν  να σημειώνονται επί του δελτίου.  Η εν λόγω προηγούμενη άδεια δεν είναι καταρχήν απαραίτητη όταν πρόκειται για ταξείδι που έχει προορισμό το κυνήγι με όπλο της κατηγορίας Γ ή Δ ή τη σκοποβολή με όπλο των κατηγοριών Β, Γ ή Δ, εφόσον κατέχεται το δελτίο του όπλου και ο λόγος του ταξειδίου  μπορεί να αποδειχθεί."  Στην περίπτωση που ένα κράτος μέλος πληροφορήσει τα άλλα κράτη μέλη, σύμφωνα με το άρθρο 8 παράγραφος 3, ότι η κατοχή ορισμένων πυροβόλων όπλων των κατηγοριών Β, Γ ή Δ απαγορεύεται ή υπόκειται σε άδεια, προστίθεται ένα από τα ακόλουθα κείμενα:  "Το ταξείδι στο. . . (όνομα του ή των συγκεκριμένων κρατών) με το όπλο. . . (προσδιορισμός του όπλου) απαγορεύεται."  "Το ταξείδι στο. . . (όνομα του ή των συγκεκριμένων κρατών) με το όπλο. . . (προσδιορισμός του όπλου) υπόκειται σε άδεια."


Avis juridique important

|

31986L0547

Τρίτη οδηγία 86/547/ΕΟΚ της Επιτροπής της 29ης Οκτωβρίου 1986 που τροποποιεί τα παραρτήματα της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα

Επίσημη Εφημερίδα αριθ. L 323 της 18/11/1986 σ. 0021 - 0024

***** ΤΡΙΤΗ ΟΔΗΓΙΑ ΤΗΣ ΕΠΙΤΡΟΠΗΣ  της 29ης Οκτωβρίου 1986  που τροποποιεί τα παραρτήματα της οδηγίας 77/93/ΕΟΚ του Συμβουλίου περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα  (86/547/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 77/93/ΕΟΚ του Συμβουλίου της 21ης Δεκεμβρίου 1976 περί των μέτρων προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 13 δεύτερο εδάφιο πρώτη περίπτωση,  τα αιτήματα της Ελλάδας, της Ισπανίας, της Γαλλίας, της Ιρλανδίας, της Ιταλίας, της Πορτογαλίας και του Ηνωμένου Βασιλείου,  Εκτιμώντας:  ότι η οδηγία 77/93/ΕΟΚ προβλέπει τα μέτρα προστασίας κατά της εισαγωγής στα κράτη μέλη οργανισμών επιβλαβών για τα φυτά ή τα φυτικά προϊόντα· ότι τα εν λόγω μέτρα περιλαμβάνουν μέτρα που πρέπει να ληφθούν από τα κράτη μέλη όσον αφορά τα φυτά, τα φυτικά προϊόντα και άλλα αντικείμενα που προέρχονται από τρίτες χώρες·  ότι ορισμένα κράτη μέλη λαμβάνουν αυστηρότερα μέτρα όσον αφορά τα εν λόγω φυτά και φυτικά προϊόντα·  ότι τα εν λόγω αυστηρότερα μέτρα περιλαμβάνουν, στα αιτούντα κράτη μέλη, την απαγόρευση ορισμένων προϊόντων καταγωγής τρίτων χωρών·  ότι, αν τροποποιηθεί κατάλληλα το παράρτημα ΙΙΙ της οδηγίας 77/93/ΕΟΚ, τα ενδιαφερόμενα κράτη μέλη θα μπορέσουν να επιβάλουν τις σχετικές απαγορεύσεις και στις περιπτώσεις που τα εν λόγω προϊόντα καταγωγής τρίτης χώρας, προέρχονται από άλλα κράτη μέλη·  ότι, σύμφωνα με τις προθέσεις που εξεδήλωσαν η Επιτροπή και όλα τα κράτη μέλη κατά την έγκριση της τροποποιητικής οδηγίας 85/574/ΕΟΚ του Συμβουλίου (3), το παράρτημα ΙΙΙ τμήμα Β της οδηγίας 77/93/ΕΟΚ πρέπει να τροποποιηθεί ανάλογα, ως προσωρινό μέτρο προστασίας για περίοδο τριών ετών·  ότι κατά τη διάρκεια της περιόδου αυτής η Επιτροπή θα μελετήσει τα εν λόγω μέτρα προστασίας σε σχέση με την κατάσταση που επικρατεί στο φυτοϋγειονομικό τομέα στις ενδιαφερόμενες τρίτες χώρες, με σκοπό να καταλήξει στο τέλος της περιόδου στη θέσπιση διατάξεων μονιμότερου χαρακτήρα·  ότι τα μέτρα που προβλέπονται από την παρούσα οδηγία είναι σύμφωνα με τη γνώμη της Μόνιμης Φυτοϋγειονομικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Στο παράρτημα ΙΙΙ της οδηγίας 77/93/ΕΟΚ τμήμα Β προστίθεται το ακόλουθο κείμενο:  1.2 //  //  // «11. Φυτά των ακολούθων ειδών, εκτός σπόρων, καταγωγής τρίτων χωρών όπου έχουν εμφανισθεί τα βακτήρια Erwinia amylovora: Chaenomeles Lindl., Cydonia Mill., Malus Mill., Pyracantha M.J. Roem, Pyrus L., Sorbus L., Stranvaesia  // Ελλάδα, Ισπανία, Πορτογαλία   // 12. Αναρριχητικά φυτά ( Vitis L. partim) και οποιοδήποτε άλλο φυτό που μπορεί να είναι φορέας βακτηρίων που προκαλούν την ασθένεια Pierce, καταγωγής Ηνωμένων Πολιτειών της Αμερικής (πολιτείες όπου έγινε γνωστή η εμφάνιση της ασθένειας Pierce) ή άλλων τρίτων χωρών όπου έγινε γνωστή η εμφάνιση της ασθένειας Pierce   // Ελλάδα, Πορτογαλία  1.2 //  //  //  //  // 13. Αναρριχητικά φυτά (Vitis L. partim ), εκτός καρπών και σπόρων, καταγωγής τρίτων χωρών  // Ισπανία, Γαλλία   // 14. Καρποί των ειδών Cydonia Mill., Malus Mill., Prunus L., Pyrus L., Ribes L. και άλλοι καρποί που έχουν αρχικά παραχθεί σε τροπικές περιοχές, καταγωγής μη ευρωπαϊκών χωρών, όπου έγινε γνωστή η εμφάνιση του (μη ευρωπαϊκού) Trypetidae που προσβάλλει τους καρπούς  // Ισπανία, Πορτογαλία   // 15. Με την επιφύλαξη των απαγορεύσεων που εφαρμόζονται για τα φυτά σύμφωνα με τα σημεία 9 και 10, τα φυτά Chaenomeles Lindl., Cydonia Mill., Malus Mill., Pyracantha M.J. Roem, Pyrus L., Sorbus L. και Stranvaesia , εκτός από καρπούς και σπόρους, καταγωγής τρίτων χωρών  // Ιρλανδία   // 16. Με την επιφύλαξη των απαγορεύσεων που εφαρμόζονται για τα φυτά σύμφωνα με το παράρτημα ΙΙΙ τμήμα Α: φυτά της συνομοταξίας των κωνοφόρων, εκτός από τους σπόρους, καταγωγής τρίτων χωρών   // Ιρλανδία   // 17. Φυτά εκτός από σπόρους, Apium L., Beta L., Brassica L., Cichorium L., Cynara, Daucus L., Foeniculum Mill, Lactuca L., Nasturtium officinale R.B., Petroselinum Mill, Raphanus L. και Spinaceae με φύλλωμα, καταγωγής τρίτων χωρών   // Ιρλανδία   // 18. Φυτά και φυτικά προϊόντα με προσαρτημένο το περιβάλλον ανάπτυξης, καταγωγής τρίτων χωρών   // Ιρλανδία   // 19. Ρινίσματα ξυλείας και πριονίδι, καταγωγής τρίτων χωρών   // Ιρλανδία   // 20. Φυτά των ακολούθων ειδών, εκτός από σπόρους, καταγωγής τρίτων χωρών: Acacia Tourn., ex. I., Acer L., Med., Chaenomeles Lindl., Cydonia Mill., L., Fagus L., Malus Mill., Populus L., Prunus L., Pyracantha M.J. Roem, Pyrus L., Rosa L., Salix L., Sorbus L., Stranvaesia, Ulmus L., Vitis L   // Ιταλία   // 21. Φυτά Fragaria εκτός από καρπούς και σπόρους, καταγωγής μη ευρωπαϊκών χωρών   // Ιταλία   // 22. Από 1ης Απριλίου έως 30 Νοεμβρίου φυτά Solanaceae, εκτός από κόνδυλους και σπόρους, καταγωγής τρίτων χωρών   // Ιταλία   // 23. Από 1ης Απριλίου έως 30 Νοεμβρίου πεπόνια και καρπούζια, καταγωγής μη ευρωπαϊκών χωρών  // Ιταλία   // 24. Από 1ης Ιουνίου έως 30 Νοεμβρίου φρούτα Ανανά καταγωγής τρίτων χωρών   // Ιταλία   // 25. Φυτά Solanaceae για φύτευση, εκτός κονδύλων γεωμήλων και σπόρων, από χώρες που δεν είναι ευρωπαϊκές ή μεσογειακές   // Ηνωμένο Βασίλειο  //  //  //  // 26. Μονοετή ή διετή φυτά για φύτευση, εκτός από σπόρους, που προέρχονται από χώρες εκτός των ευρωπαϊκών ή των μεσογειακών   // Ηνωμένο Βασίλειο   // 27. Φυτά του Beta L. για φύτευση καταγωγής τρίτων χωρών   // Ηνωμένο Βασίλειο   // 28. Φυτά του Dendranthema (DC.) Desmoul. για φύτευση, εκτός από σπόρους, καταγωγής τρίτων χωρών   // Ηνωμένο Βασίλειο   // 29. Φυτά του Gramineae για φύτευση, εκτός από σπόρους, καταγωγής τρίτων χωρών   // Ηνωμένο Βασίλειο   // 30. Ποώδη πολυετή φυτά για φύτευση του Caryophyllaceae, Compositae, Cruciferae, Leguminisae και Rosaceae, εκτός από σπόρους, πλην των φυτών του Dianthus caryophyllus L., Dendranthema (DC.) Desmoul και Fragaria L., εκτός από εκείνα που προέρχονται από ευρωπαϊκές ή μεσογειακές χώρες   // Ηνωμένο Βασίλειο   // 31. Φυτά του Cydonia Mill., Malus Mill., Prunus L., και Pyrus L., για φύτευση, εκτός από σπόρους, καταγωγής τρίτων χωρών, εκτός της Αλγερίας, της Αιγύπτου, της Φιλανδίας του Ισραήλ, της Λιβύης, του Μαρόκου, της Νορβηγίας, της Σουηδίας και της Τυνησίας  // Ηνωμένο Βασίλειο   // 32. Φυτά του Fragaria L. για φύτευση, εκτός από σπόρους, καταγωγής μη Ευρωπαϊκών χωρών, εκτός από τα αφρικανικά κράτη, την Αυστραλία, τον Καναδά, την Κύπρο, το Ισραήλ, το Λίβανο, τη Νέα Ζηλανδία, τη Συρία, την Τουρκία και τις ηπειρωτικές περιοχές των Ηνωμένων Πολιτειών της Αμερικής  // Ηνωμένο Βασίλειο   // 33. Φυτά από δένδρα και θάμνους για φύτευση, με εξαίρεση τους σπόρους, εκτός από τα φυτά ορισμένων οικογενειών που προορίζονται για εσωτερική διακόσμηση ή για θερμοκήπια, καταγωγής μη ευρωπαϊκών ή μεσογειακών χωρών, πλην του Καναδά και των ηπειρωτικών περιοχών των Ηνωμένων Πολιτειών της Αμερικής   // Ηνωμένο Βασίλειο   // 34. Χώρα καταγωγής τρίτων χωρών   // Ηνωμένο Βασίλειο   // 35. Κόνδυλοι γεωμήλων για φύτευση από τρίτες χώρες, με εξαίρεση εκείνους που προέρχονται από την Αυστρία ή την Ελβετία και που έχουν βεβαιωθεί επίσημα ως σπόροι γεωμήλων σύμφωνα με την οδηγία 66/403/ΕΟΚ   // Ηνωμένο Βασίλειο   // 36. Κόνδυλοι γεωμήλων για κατανάλωση καταγωγής τρίτων χωρών, εκτός της Αλγερίας, της Αυστρίας, της Κύπρου, της Αιγύπτου του Ισραήλ, της Λιβύης, της Μάλτας, του Μαρόκου, της Ελβετίας και της Τυνησίας   // Ηνωμένο Βασίλειο  //  //  //  // 37. Σπόροι του Meticago sativa L., για φύτευση καταγωγής τρίτων χωρών όπου έγινε γνωστή η εμφάνιση του Corynebacterium michisanense pv insidiosum, εκτός της Αυστραλίας, της αυστρίας, του Καναδά, της Τσεχοσλοβακίας, της Φιλανδίας, του Ισραήλ, της Ρουμανίας, της Νοτιαφρικάνικης Δημοκρατίας, της Σουηδίας και των Ηνωμένων Πολιτειών της Αμερικής   // Ηνωμένο Βασίλειο   // 38. Φυτά του Castanea Mill., Larix Mill., Populus L., με ή χωρίς φύλλα, Pseudotsuga Carr., Quercus L., Tsuga Carr. και Ulmus L., εκτός από καρπούς και σπόρους που κατάγονται από μη ευρωπαϊκές χώρες   // Ηνωμένο Βασίλειο   // 39. Φυτά του Zelkova Spach που κατάγονται από μη ευρωπαϊκές χώρες   // Ιρλανδία, Ηνωμένο Βασίλειο  (Βόρεια Ιρλανδία)   // 40. Μεμονωμένοι φλοιοί κωνοφόρων ( Coniferae), καταγωγής τρίτων χωρών   // Ιρλανδία, Πορτογαλία,  Ηνωμένο Βασίλειο».   //   //  Άρθρο 2  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία.  Τα κράτη μέλη ενημερώνουν αμέσως την Επιτροπή σχετικά με τις νομοθετικές, κανονιστικές και διοικητικές διατάξεις που εκδίδονται κατ' εφαρμογή της παρούσας οδηγίας. Η Επιτροπή ενημερώνει σχετικά τα λοιπά κράτη μέλη.  Άρθρο 3  Η παρούσα οδηγία εφαρμόζεται μέχρι τις 31 Δεκεμβρίου 1989.  Άρθρο 4  Η παρούσα οδηγία απευθύνεται στα κράτη μέλη.  Βρυξέλλες, 29 Οκτωβρίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 26 της 31. 1. 1977, σ. 20.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 372 της 31. 12. 1985, σ. 25.


Avis juridique important

|

32000L0080

Οδηγία 2000/80/ΕΚ της Επιτροπής, της 4ης Δεκεμβρίου 2000, περί τροποποιήσεως του παραρτήματος Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά, ώστε να ενοποιηθεί το παράρτημα αυτό και να καταχωρηθεί μια ακόμη δραστική ουσία (lambda-cyhalothrine)

Επίσημη Εφημερίδα αριθ. L 309 της 09/12/2000 σ. 0014 - 0023

Οδηγία 2000/80/ΕΚ της Επιτροπήςτης 4ης Δεκεμβρίου 2000περί τροποποιήσεως του παραρτήματος Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά, ώστε να ενοποιηθεί το παράρτημα αυτό και να καταχωρηθεί μια ακόμη δραστική ουσία (lambda-cyhalothrine)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την οδηγία 2000/68/ΕΚ της Επιτροπής(2), και ιδίως το άρθρο 6 παράγραφος 1,Εκτιμώντας τα ακόλουθα:(1) Ο κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά(3), όπως τροποποιήθηκε τελευταία από τον κανονισμό (ΕΚ) αριθ. 2266/2000(4), θέσπισε τους λεπτομερείς κανόνες για την υλοποίηση του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ (εφεξής "η οδηγία"). Κατ' εφαρμογή του ανωτέρω κανονισμού, ο κανονισμός (ΕΚ) αριθ. 933/94 της Επιτροπής, της 27ης Απριλίου 1994, που αφορά τον καθορισμό των δραστικών ουσιών των φυτοπροστατευτικών προϊόντων και των κρατών μελών εισηγητών για την εφαρμογή του κανονισμού (ΕΟΚ) αριθ. 3600/92(5), όπως τροποποιήθηκε τελευταία από τον κανονισμό (ΕΚ) αριθ. 2230/95(6), θέσπισε τον κατάλογο των δραστικών ουσιών των φυτοπροστατευτικών προϊόντων οι οποίες πρέπει να αξιολογηθούν ενόψει της ενδεχόμενης καταχώρησής τους στο παράρτημα Ι της οδηγίας.(2) Σύμφωνα με το άρθρο 5 παράγραφος 1 της οδηγίας, μια δραστική ουσία πρέπει να καταχωρείται στο παράρτημα Ι για χρονική περίοδο που δεν υπερβαίνει τα δέκα έτη, όταν είναι δυνατόν να αναμένεται ότι ούτε η χρήση ούτε τα υπολείμματα φυτοπροστατευτικών προϊόντων που περιέχουν τη δραστική ουσία θα έχουν επιβλαβείς επιπτώσεις στην υγεία των ανθρώπων ή των ζώων ή στον υδροφόρο ορίζοντα ή τυχόν μη αποδεκτές επιδράσεις στο περιβάλλον.(3) Για την ουσία lambda-cyhalothrin αξιολογήθηκαν οι επιπτώσεις στην ανθρώπινη υγεία και στο περιβάλλον, σύμφωνα με τις διατάξεις που θεσπίζονται στον κανονισμό (ΕΟΚ) αριθ. 3600/92, για μια σειρά χρήσεων που προτάθηκαν από τους κοινοποιούντες φορείς. Η Σουηδία ορίστηκε ως κράτος μέλος εισηγητής βάσει του κανονισμού (ΕΚ) αριθ. 491/95 της Επιτροπής(7) για τροποποίηση του κανονισμού (ΕΟΚ) αριθ. 3600/92 και του κανονισμού (ΕΚ) αριθ. 933/94, ιδίως όσον αφορά τη συμμετοχή των οριζομένων δημοσίων αρχών και των παραγωγών στην Αυστρία, τη Φινλανδία και τη Σουηδία στην υλοποίηση του πρώτου σταδίου του προγράμματος εργασίας το οποίο αναφέρεται στο άρθρο 8 παράγραφος 2 της οδηγίας. Η Σουηδία υπέβαλε στην Επιτροπή, στις 12 Ιουνίου 1996, τη σχετική έκθεση αξιολόγησης και τη σύσταση, σύμφωνα με το άρθρο 7 παράγραφος 1 στοιχείο γ) του κανονισμού (ΕΟΚ) αριθ. 3600/92.(4) Η έκθεση αξιολόγησης έχει εξετασθεί από τα κράτη μέλη και την Επιτροπή στο πλαίσιο της μόνιμης φυτοϋγειονομικής επιτροπής. Η ανασκόπηση αυτή οριστικοποιήθηκε στις 19 Οκτωβρίου 2000 υπό τη μορφή της έκθεσης ανασκόπησης της Επιτροπής για την lambda-cyhalothrin. Εάν υπάρχει ανάγκη επικαιροποίησης της έκθεσης ανασκόπησης ώστε να ληφθούν υπόψη οι τεχνικές και επιστημονικές εξελίξεις, θα χρειασθεί επίσης, σύμφωνα με την οδηγία, να τροποποιηθούν οι προϋποθέσεις για την καταχώρηση της lambda-cyhalothrin στο παράρτημα Ι της οδηγίας.(5) Ο φάκελος και οι πληροφορίες που προέκυψαν από την ανασκόπηση υπεβλήθησαν για γνωμοδότηση επίσης στην επιστημονική επιτροπή φυτών. Στη γνωμοδότησή της της 28ης Ιανουαρίου 2000(8), η επιτροπή επεσήμανε ότι θα πρέπει να εκπονηθεί μελέτη διατροφής για την αξιολόγηση του οξέος κινδύνου των καταναλωτών και να καθοριστεί οξεία δόση αναφοράς. Επιπλέον, ως προς την προστασία του περιβάλλοντος, η επιτροπή τόνισε ότι πρέπει να εφαρμοσθούν τα ενδεδειγμένα μέτρα άμβλυνσης του κινδύνου ώστε να αποφευχθούν απαράδεκτες επιπτώσεις στους υδρόβιους οργανισμούς και στα μη στοχευόμενα αρθρόποδα, συμπεριλαμβανομένων των μελισσών. Οι υποδείξεις αυτές ελήφθησαν υπόψη στα μέτρα που προβλέπονται στην παρούσα οδηγία και στη σχετική έκθεση ανασκόπησης.(6) Από τις διάφορες διενεργηθείσες εξετάσεις προέκυψε ότι τα φυτοπροστατευτικά προϊόντα που περιέχουν την υπόψη δραστική ουσία μπορεί να αναμένεται ότι, σε γενικές γραμμές, πληρούν τις απαιτήσεις που θεσπίζονται στο άρθρο 5 παράγραφος 1 στοιχεία α) και β) και παράγραφος 3 της οδηγίας, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης. Ως εκ τούτου, είναι σκόπιμο να καταχωρηθεί η σχετική δραστική ουσία στο παράρτημα Ι, για να διασφαλισθεί ότι σε όλα τα κράτη μέλη οι εγκρίσεις κυκλοφορίας για φυτοπροστατευτικά προϊόντα που περιέχουν την υπόψη δραστική ουσία μπορούν να χορηγούνται σύμφωνα με τις διατάξεις της εν λόγω οδηγίας.(7) Η οδηγία προβλέπει ότι, μετά την καταχώρηση μιας δραστικής ουσίας στο παράρτημα Ι, τα κράτη μέλη, εντός της οριζόμενης προθεσμίας, οφείλουν να χορηγούν, τροποποιούν ή αποσύρουν, ανάλογα με την περίπτωση, τις εγκρίσεις κυκλοφορίας των φυτοπροστατευτικών προϊόντων που περιέχουν τη δραστική ουσία. Συγκεκριμένα, θα πρέπει τα φυτοπροστατευτικά προϊόντα να εγκρίνονται μόνον εφόσον ληφθούν υπόψη οι προϋποθέσεις που συνδέονται με την καταχώρηση της δραστικής ουσίας στο παράρτημα Ι και οι ενιαίες αρχές που θεσπίζονται στην οδηγία βάσει ενός φακέλου που ανταποκρίνεται στις προδιαγραφόμενες απαιτήσεις για τα δεδομένα.(8) Πριν από την καταχώρηση μιας δραστικής ουσίας στο παράρτημα Ι, απαιτείται να δοθεί μια εύλογη προθεσμία που θα επιτρέψει στα κράτη μέλη και στα ενδιαφερόμενα μέρη να προετοιμασθούν για να ανταποκριθούν στις νέες απαιτήσεις που απορρέουν από την καταχώρηση. Επιπλέον, μετά από την καταχώρηση, χρειάζεται μια εύλογη χρονική περίοδος που θα επιτρέψει στα κράτη μέλη να εφαρμόσουν τις διατάξεις της οδηγίας σχετικά με τα φυτοπροστατευτικά προϊόντα που περιέχουν lambdacyhalothrin. Ειδικότερα, τα κράτη μέλη οφείλουν εντός του ανωτέρω χρονικού διαστήματος να επανεξετάσουν τις υφιστάμενες εγκρίσεις κυκλοφορίας και, ανάλογα με την περίπτωση, να χορηγήσουν νέες εγκρίσεις κυκλοφορίας σύμφωνα με τις διατάξεις της οδηγίας. Θα πρέπει να προβλεφθεί μεγαλύτερη χρονική περίοδος για την υποβολή και την αξιολόγηση του πλήρους φακέλου κάθε φυτοπροστατευτικού προϊόντος σύμφωνα με τις ενιαίες αρχές που θεσπίζονται στην οδηγία. Για τα φυτοπροστατευτικά προϊόντα που περιέχουν διάφορες δραστικές ουσίες, η πλήρης αξιολόγηση βάσει των ενιαίων αρχών μπορεί να πραγματοποιηθεί μόνον εφόσον καταχωρηθούν στο παράρτημα Ι της οδηγίας όλες οι σχετικές δραστικές ουσίες.(9) Ενδείκνυται να προβλεφθεί ότι η τελική έκθεση (πλην εμπιστευτικών πληροφοριών) παραμένει διαθέσιμη ή καθίσταται διαθέσιμη από τα κράτη μέλη για να την συμβουλεύεται οποιοδήποτε ενδιαφερόμενο μέρος.(10) Η έκθεση ανασκόπησης απαιτείται για την ορθή εφαρμογή από τα κράτη μέλη πολλών μερών των ενιαίων αρχών που θεσπίζονται στην οδηγία, όταν οι αρχές αυτές αναφέρονται στην αξιολόγηση των δεδομένων τα οποία υπεβλήθησαν με σκοπό την καταχώρηση της δραστικής ουσίας στο παράρτημα Ι της οδηγίας.(11) Ορισμένες ουσίες έχουν καταχωρηθεί στο παράρτημα Ι της οδηγίας με μια σειρά οδηγιών της Επιτροπής, δηλαδή τις οδηγίες 97/73/ΕΚ(9), 98/47/ΕΚ(10), 1999/1/ΕΚ(11), 1999/73/ΕΚ(12), 1999/80/ΕΚ(13), 2000/10/ΕΚ(14), 2000/49/ΕΚ(15) και 2000/50/ΕΚ(16). Για σκοπούς σαφήνειας και εξορθολογισμού, οι λεπτομέρειες σχετικά με τις ανωτέρω ουσίες θα πρέπει να εκτεθούν υπό μορφή πινάκων, ενώ οι οδηγίες αυτές θα πρέπει να καταργηθούν χωρίς να επηρεάζονται οι υποχρεώσεις των κρατών μελών όσον αφορά τα εμφαινόμενα στο παράρτημα ΙΙ χρονικά όρια για την μεταφορά των διατάξεων στο εθνικό δίκαιο και για την εφαρμογή τους.(12) Για να διασφαλισθεί συνέπεια και ομοιόμορφη εφαρμογή, ενδείκνυται να ορισθεί ότι η έκθεση ανασκόπησης για κάθε δραστική ουσία θα πρέπει να συνεκτιμάται κατά την τήρηση των ενιαίων αρχών για την αξιολόγηση και την έγκριση των φυτοπροστατευτικών προϊόντων βάσει του παραρτήματος VI της οδηγίας. Ομοίως, όλες οι εκθέσεις ανασκόπησης (πλην εμπιστευτικών πληροφοριών) παραμένουν διαθέσιμες ή καθίστανται διαθέσιμες από τα κράτη μέλη για να τις συμβουλεύεται οποιοδήποτε ενδιαφερόμενο μέρος.(13) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής, η οποία διατυπώθηκε στις 19 Οκτωβρίου 2000,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα Ι της οδηγίας 91/414/ΕΟΚ αντικαθίσταται από το κείμενο του παραρτήματος Ι της παρούσας οδηγίας.Άρθρο 21. Τα κράτη μέλη θέτουν σε ισχύ, το αργότερο έως την 1η Ιουλίου 2002, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία και ενημερώνουν περί αυτού αμελλητί την Επιτροπή.Ειδικότερα, έως την ανωτέρω ημερομηνία τα κράτη μέλη τροποποιούν ή αποσύρουν κατά περίπτωση, σύμφωνα με την οδηγία 91/414/ΕΟΚ, τις υφιστάμενες εγκρίσεις κυκλοφορίας για τα φυτοπροστατευτικά προϊόντα που περιέχουν lambda-cyhalothrine ως δραστική ουσία.Όταν τα κράτη μέλη θεσπίζουν τα μέτρα, τα τελευταία περιλαμβάνουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.2. Όσον αφορά την εκτίμηση και τη λήψη απόφασης κατ' εφαρμογή των ενιαίων αρχών που προβλέπονται στο παράρτημα VI της οδηγίας 91/414/ΕΟΚ, βάσει φακέλου που ανταποκρίνεται στις απαιτήσεις του παραρτήματος III, ως προθεσμία για την τροποποίηση ή απόσυρση των εγκρίσεων κυκλοφορίας για φυτοπροστατευτικά προϊόντα που περιέχουν lambda-cyhalothrine ως τη μόνη δραστική ουσία ορίζεται η 1η Ιανουαρίου 2006.3. Για τα φυτοπροστατευτικά προϊόντα που περιέχουν lambda-cyhalothrin μαζί με μια άλλη δραστική ουσία η οποία περιλαμβάνεται στο παράρτημα Ι της οδηγίας 91/414/ΕΟΚ, η περίοδος για την τροποποίηση ή απόσυρση των εγκρίσεων κυκλοφορίας λήγει τέσσερα έτη μετά την έναρξη ισχύος της οδηγίας με την οποία καταχωρείται στο παράρτημα Ι η τελευταία από αυτές τις ουσίες.Άρθρο 3Οι οδηγίες που παρατίθενται στην τρίτη στήλη του παραρτήματος ΙΙ καταργούνται χωρίς να επηρεάζονται οι υποχρεώσεις των κρατών μελών όσον αφορά τις εμφαινόμενες στο παράρτημα ΙΙ ειδικές διατάξεις και την προθεσμία για την μεταφορά στο εθνικό δίκαιο.Άρθρο 4Η παρούσα οδηγία τίθεται σε ισχύ την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Οι διατάξεις του άρθρου 2 σχετικά με τη δραστική ουσία lambda-cyhalothrine, όπως και η καταχώρηση της εν λόγω δραστικής ουσίας στο παράρτημα Ι της οδηγίας 91/414/ΕΟΚ, εφαρμόζονται από την 1η Ιανουαρίου 2002.Άρθρο 5Η παρούσα οδηγία απευθύνεται στα κράτη μέλη.Βρυξέλλες, 4 Δεκεμβρίου 2000.Για την ΕπιτροπήDavid ByrneΜέλος της Επιτροπής(1) ΕΕ L 230 της 19.8.1991, σ. 1.(2) ΕΕ L 276 της 28.10.2000, σ. 41.(3) ΕΕ L 366 της 15.12.1992, σ. 10.(4) ΕΕ L 259 της 13.10.2000, σ. 27.(5) ΕΕ L 107 της 28.4.1994, σ. 8.(6) ΕΕ L 225 της 22.9.1995, σ. 1.(7) ΕΕ L 49 της 4.3.1995, σ. 50.(8) Επιστημονική επιτροπή φυτών, 28 Ιανουαρίου 2000.(9) ΕΕ L 353 της 24.12.1997, σ. 26.(10) ΕΕ L 191 της 7.7.1998, σ. 50.(11) ΕΕ L 21 της 28.1.1999, σ. 21.(12) ΕΕ L 206 της 5.8.1999, σ. 16.(13) ΕΕ L 210 της 10.8.1999, σ. 13.(14) ΕΕ L 57 της 2.3.2000, σ. 28.(15) ΕΕ L 197 της 3.8.2000, σ. 32.(16) ΕΕ L 198 της 4.8.2000, σ. 39.ΠΑΡΑΡΤΗΜΑ Ι"ΠΑΡΑΡΤΗΜΑ ΙΔΡΑΣΤΙΚΕΣ ΟΥΣΙΕΣ, Η ΧΡΗΣΗ ΤΩΝ ΟΠΟΙΩΝ ΕΠΙΤΡΕΠΕΤΑΙ ΣΕ ΦΥΤΟΠΡΟΣΤΑΤΕΥΤΙΚΑ ΠΡΟΪΟΝΤΑ>ΘΕΣΗ ΠΙΝΑΚΑ>"ΠΑΡΑΡΤΗΜΑ ΙΙΠΡΟΘΕΣΜΙΕΣ ΓΙΑ ΤΑ ΕΚΤΕΛΕΣΤΙΚΑ ΜΕΤΡΑ ΣΤΑ ΚΡΑΤΗ ΜΕΛΗ ΩΣ ΠΡΟΣ ΤΙΣ ΔΡΑΣΤΙΚΕΣ ΟΥΣΙΕΣ, Η ΧΡΗΣΗ ΤΩΝ ΟΠΟΙΩΝ ΕΠΙΤΡΕΠΕΤΑΙ ΣΕ ΦΥΤΟΠΡΟΣΤΑΤΕΥΤΙΚΑ ΠΡΟΪΟΝΤΑ>ΘΕΣΗ ΠΙΝΑΚΑ>


Avis juridique important

|

31990L0504

Οδηγία 90/504/ΕΟΚ του Συμβουλίου της 9ης Οκτωβρίου 1990 που τροποποιεί την οδηγία 79/695/ΕΟΚ σχετικά με την εναρμόνιση των διαδικασιών θέσης σε ελεύθερη κυκλοφορία εμπορευμάτων

Επίσημη Εφημερίδα αριθ. L 281 της 12/10/1990 σ. 0028 - 0031

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 9ης Οκτωβρίου 1990  που τροποποιεί την οδηγία 79/695/ΕΟΚ σχετικά με την εναρμόνιση των διαδικασιών θέσης σε ελεύθερη κυκλοφορία εμπορευμάτων  (90/504/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100 Α,  την πρόταση της Επιτροπής (1),  Σε συνεργασία με το Ευρωπαϊκό Κοινοβούλιο (2),  Έχοντας υπόψη τη γνώμη της Οικονομικής και Κοινωνικής Επιτροπής (3),  Εκτιμώντας:  ότι, όσον αφορά τις διαδικασίες θέσης σε ελεύθερη κυκλοφορία εμπορευμάτων, η οδηγία 79/695/ΕΟΚ (4), όπως τροποποιήθηκε τελευταία από τον κανονισμό (ΕΟΚ) αριθ. 4046/89 (5), προβλέπει στον τίτλο ΙΙ, ιδιαίτερα καθεστώτα που περιλαμβάνουν, ιδίως στους υπότιτλους Α, Β και Γ, διατάξεις για την απαλλαγή από τη γραπτή διασάφηση, για την κατάρτιση των γενικών, περιοδικών ή ανακεφαλαιωτικών διασαφήσεων και για την παροχή άδειας παραλαβής των εμπορευμάτων ήδη πριν από την κατάθεση σχετικής διασάφησης·  ότι οι εν λόγω διατάξεις καθορίζουν με ποιο τρόπο και προϋποθέσεις οι αρμόδιες αρχές μπορούν να επιτρέπουν τις απλουστευμένες διαδικασίες θέσης σε ελεύθερη κυκλοφορία·  ότι θα πρέπει να ορισθούν με το σαφέστερο δυνατό τρόπο οι προϋποθέσεις υπό τις οποίες οι εισαγωγείς δικαιούνται να τύχουν του ευεργετήματος αυτών των διαδικασιών· ότι θα πρέπει να γίνει διάκριση μεταξύ δύο διαδικασιών, ήτοι της διαδικασίας εκτελωνισμού στον προσδιοριζόμενο από τον εισαγωγέα τόπο και της διαδικασίας απλουστευμένης διασάφησης·  ότι, όταν τα εμπορεύματα τίθενται σε ελεύθερη κυκλοφορία μετά την υπαγωγή τους σε οικονομικό τελωνειακό καθεστώς, εφαρμόζονται ειδικές κοινοτικές διατάξεις·  ότι οι απλουστευμένες διαδικασίες θέσης σε ελεύθερη κυκλοφορία έχουν σημαντική οικονομική σημασία για την τελωνειακή ένωση και την εσωτερική αγορά· ότι, σε μια ενιαία αγορά, οι εισαγωγείς πρέπει να μπορούν να τυγχάνουν των ιδίων διευκολύνσεων ανεξάρτητα από τον τόπο όπου το εμπόρευμα τίθεται σε ελεύθερη κυκλοφορία·  ότι θα πρέπει να τροποποιηθεί ανάλογα η οδηγία 79/625/ΕΟΚ,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η οδηγία 79/695/ΕΟΚ τροποποιείται ως εξής:  1. Τα άρθρα 16 έως 20 αντικαθίστανται ως εξής:  «Άρθρο 16  Πλην αντιθέτων διατάξεων των άρθρων 16α έως 22, ο τίτλος Ι εφαρμόζεται στις ιδιαίτερες διαδικασίες που προβλέπονται στα άρθρα αυτά.  Άρθρο 16α  Με την επιφύλαξη των ιδιαίτερων διατάξεων που προβλέπονται για τις ταχυδρομικές αποστολές επιστολών και δεμάτων και εξαιρουμένων των περιπτώσεων που απαιτείται προσκόμιση αδείας ή πιστοποιητικού εισαγωγής, τα εμπορεύματα που εισάγονται για σκοπούς μη εμπορικούς καθώς και τα εμπορεύματα μικρής αξίας δεν χρειάζονται γραπτή διασάφηση στις περιπτώσεις και με τις προϋποθέσεις που θα καθοριστούν με τη διαδικασία που προβλέπεται στο άρθρο 26 παράγραφοι 2 και 3.  Άρθρο 17  1. Η διαδικασία εκτελωνισμού στον προσδιοριζόμενο από τον εισαγωγέα τόπο επιτρέπει τη θέση σε ελεύθερη κυκλοφορία των εμπορευμάτων στους αποθηκευτικούς χώρους του ενδιαφερομένου ή σε άλλους χώρους που ορίζονται ή εγκρίνονται από τις αρμόδιες αρχές.  Η διαδικασία της απλουστευμένης διασάφησης επιτρέπει τη θέση σε ελεύθερη κυκλοφορία των εμπορευμάτων κατόπιν υποβολής απλουστευμένης διασάφησης, με μεταγενέστερη υποβολή συμπληρωματικής διασάφησης που μπορεί να έχει, ανάλογα με την περίπτωση, γενικό, περιοδικό ή ανακεφαλαιωτικό χαρακτήρα.  2. Οι διαδικασίες που αναφέρονται στην παράγραφο 1, εφαρμόζονται σύμφωνα με τα άρθρα 18 έως 20α και δεν θίγουν την άσκηση, από την τελωνειακή υπηρεσία, οποιουδήποτε ελέγχου που αυτή κρίνει αναγκαίο προς διασφάλιση της κανονικής διεκπεραίωσης των εργασιών.  ΔΙΑΔΙΚΑΣΙΑ ΕΚΤΕΛΩΝΙΣΜΟΥ ΣΕ ΤΟΠΟ ΠΡΟΣΔΙΟΡΙΖΟΜΕΝΟ ΑΠΟ Τ ΕΙΣΑΓΩΓΕΑ  Άρθρο 18  Η χρήση της διαδικασίας εκτελωνισμού σε τόπο προσδιοριζόμενο από τον εισαγωγέα επιτρέπεται, με τους όρους και τη διαδικασία που προβλέπεται στα άρθρα 18α, 18β  και 18γ, σε οποιονδήποτε επιθυμεί να θέση σε ελεύθερη κυκλοφορία εμπορεύματα στους αποθηκευτικούς του χώρους ή σε άλλο χώρο καθορισμένο ή εγκεκριμένο από τις αρμόδιες αρχές και ο οποίος υποβάλλει, προς τούτο, στις αρχές αυτές γραπτή αίτηση με όλα τα αναγκαία στοιχεία για τη χορήγηση της άδειας:  - για εμπορεύματα που υπόκεινται στο καθεστώς κοινοτικής διαμετακόμισης, για τα οποία έχει επιτραπεί στο πρόσωπο που αναφέρεται ανωτέρω να ακολουθήσει απλουστευμένη διαδικασία στο τελωνείο προορισμού, βάσει των άρθρων 71 έως 77 του κανονισμού (ΕΟΚ) αριθ. 1062/87 της Επιτροπής (1), όπως τροποποιήθηκε τελευταία από τον κανονισμό (ΕΟΚ) αριθ. 1159/89 (2),  - για εμπορεύματα ευρισκόμενα προηγουμένως υπό οικονομικό τελωνειακό καθεστώς, με την επιφύλαξη των ειδικών οικείων διατάξεων,  - για εμπορεύματα που, μετά την προσκόμισή τους στο τελωνείο, σύμφωνα με το άρθρο 5 του κανονισμού (ΕΟΚ) αριθ. 4151/88 (3), μεταφέρθηκαν στις ανωτέρω αποθήκες ή χώρους υπό διαδικασία διαμετακόμισης άλλη από την προβλεπόμενη στην πρώτη περίπτωση,  - για εμπορεύματα που έχουν εισαχθεί στο τελωνειακό έδαφος της Κοινότητας χωρίς να απαιτείται προσκόμιση στο τελωνείο, σύμφωνα με το άρθρο 6 στοιχείο β) του κανονισμού (ΕΟΚ) αριθ. 4151/88.  (1) ΕΕ αριθ. L 107 της 22. 4. 1987, σ. 1.  (2) ΕΕ αριθ. L 119 της 29. 4. 1989, σ. 1.  (3) ΕΕ αριθ. L 367 της 31. 12. 1988, σ. 1.  Άρθρο 18α  1. Η διαδικασία που αναφέρεται στο άρθρο 18 επιτρέπεται:  - εφόσον τα λογιστικά βιβλία του αιτούντος επιτρέπουν στο τελωνείο να διενεργήσει αποτελεσματικό έλεγχο, και ιδίως μεταγενέστερο έλεγχο,  - εφόσον μπορεί να εξασφαλισθεί ο αποτελεσματικός έλεγχος της τήρησης των απαγορεύσεων ή περιορισμών εισαγωγής ή άλλων διατάξεων για τη θέση σε ελεύθερη κυκλοφορία.  2. Άδεια δεν χορηγείται καταρχήν όταν ο αιτών:  - έχει διαπράξει σοβαρή παράβαση ή επανειλημμένες παραβάσεις των τελωνειακών κανόνων,  - διενεργεί πράξεις θέσης σε ελεύθερη κυκλοφορία μόνο περιστασιακά.  3. Η άδεια ανακαλείται όταν:  α) δεν πληρούται ή έπαυσε να πληρούται μία από τις προϋποθέσεις χορήγησής της,  ή  β) ο κάτοχός της αθετεί μία από τις υποχρεώσεις του.  Ωστόσο, η τελωνειακή αρχή μπορεί να μην ανακαλέσει την άδεια:  - όταν ο κάτοχός της εκτελέσει τις υποχρεώσεις του εντός προθεσμίας που καθορίζεται ενδεχομένως από την τελωνειακή αρχή, ή  - όταν η παράλειψη δεν είχε σοβαρή επίπτωση στη σωστή λειτουργία του καθεστώτος.  4. Η άδεια ανακαλείται, καταρχήν, και στην περίπτωση που αναφέρεται στην παράγραφο 2 πρώτη περίπτωση.  5. Η άδεια μπορεί να ανακληθει όταν παρουσιασθεί η περίπτωση που αναφέρεται στην παράγραφο 2 δεύτερη περίπτωση.  6. Οι τελωνειακές αρχές αιτιολογούν την απορριπτική ή ανακλητική απόφασή τους.  Άρθρο 18β  1. Για να δοθεί στις αρμόδιες αρχές η δυνατότητα να εξακριβώνουν την κανονική διεκπεραίωση των εργασιών, ο δικαιούχος της άδειας που αναφέρεται στο άρθρο 18 υποχρεούται, από τη στιγμή της άφιξης των εμπορευμάτων στους καθορισμένους για το σκοπό αυτό χώρους:  α) να γνωστοποιήσει την άφιξη αυτή στις αρμόδιες αρχές, ακολουθώντας την τυπική διαδικασία και τους τρόπους που καθορίζονται από αυτές, προκειμένου να του παρασχεθεί η άδεια παραλαβής των εμπορευμάτων·  β) να καταχωρήσει τα εμπορεύματα στα λογιστικά του βιβλία. Η καταχώρηση αυτή μπορεί να αντικατασταθεί από κάθε άλλη διατύπωση που προβλέπεται από τις αρμόδ    αρχές, η οποία παρέχει ανάλογα εχέγγυα. Πρέπει να περιλαμβάνει την ημερομηνία καταχώρησης και τις απαραίτητες ενδείξεις για την αναγνώριση των εμπορευμάτων. Η καταχώρηση ή η αντ' αυτής πράξη έχουν την ίδια νομική ισχύ με την αποδοχή της διασάφησης που αναφέρεται στο άρθρο 3·  γ) να θέτει στη διάθεση των αρμοδίων αρχών όλα τα έγγραφα από την προσκόμιση των οποίων εξαρτάται, ενδεχομένως, η εφαρμογή των κοινοτικών διατάξεων που διέπουν τη θέση σε ελεύθερη κυκλοφορία των εμπορευμάτων.  2. Μη θιγομένου του ελέγχου της κανονικής διεκπεραίωσης των εργασιών, οι αρμόδιες αρχές μπορούν:  α) να επιτρέψουν να γίνεται η γνωστοποίηση που αναφέρεται στην παράγραφο 1 στοιχείο α) ήδη από τη στιγμή που επίκειται η άφιξη του εμπορεύματος· β) υπό ορισμένες ιδιαίτερες περιστάσεις οφειλόμενες στη φύση των εν λόγω εμπορευμάτων και στον ταχύ ρυθμό διεκπεραιώσεως των διαδικασιών εισαγωγής, να απαλλάξουν το δικαιούχο της άδειας από την υποχρέωση γνωστοποίησης στο αρμόδιο τελωνείο κάθε άφιξης των εμπορευμάτων υπό τον όρο ότι ο δικαιούχος παρέχει στο τελωνείο αυτό όλες τις πληροφορίες που αυτό κρίνει αναγκαίες, προκειμένου, ενδεχομένως, να δύναται να ασκήσει το δικαίωμά του εξέτασης των εμπορευμάτων. Στην περίπτωση αυτή η καταχώρηση των εμπορευμάτων στα λογιστικά βιβλία του ενδιαφερομένου επέχει θέση αδείας παραλαβής.  Άρθρο 18γ  Η αναφερόμενη στο άρθρο 18 άδεια καθορίζει τις πρακτικές λεπτομέρειες εφαρμογής της διαδικασίας και ειδικότερα:  - τα εμπορεύματα στα οποία εφαρμόζεται,  - τη μορφή των υποχρεώσεων που αναφέρονται στο άρθρο 18β καθώς και την εγγύηση που παρέχει ο ενδιαφερόμενος,  - τη στιγμή παραλαβής των εμπορευμάτων,  - την προθεσμία μέσα στην οποία η διασάφηση, που αναφέρεται στο άρθρο 3 και η οποία μπορεί να έχει, ανάλογα με την περίπτωση, συνολικό, περιοδικό ή ανακεφαλαιωτικό χαρακτήρα, πρέπει να κατατίθεται στο αρμόδιο τελωνείο που υποδεικνύεται για το σκοπό αυτό,  - τους όρους σύμφωνα με τους οποίους τα εμπορεύματα αποτελούν, ενδεχομένως, αντικείμενο γενικών, περιοδικών ή ανακεφαλαιωτικών διασαφήσεων.  ΑΠΛΟΥΣΤΕΥΜΕΝΗ ΔΙΑΔΙΚΑΣΙΑ ΔΙΑΣΑΦΗΣΗΣ  Άρθρο 19  1. Με τις προϋποθέσεις και διαδικασίες των άρθρων 20 και 20α, μπορεί να επιτραπεί στον ενδιαφερόμενο, εφόσον το ζητήσει, να υποβάλει απλουστευμένη διασάφηση θέσης σε ελεύθερη κυκλοφορία όταν τα εμπορεύματα προσκομίζονται στο τελωνείο.  Η απλουστευμένη διασάφηση μπορεί να έχει μορφή:  - είτε ελλιπούς διασάφησης, όπως αυτή προβλέπεται στο άρθρο 6,  - είτε διοικητικού ή εμπορικού εγγράφου που θα περιλαμβάνει τις αναγκαίες ενδείξεις για την αναγνώριση των εμπορευμάτων.  Στην απλουστευμένη διασάφηση πρέπει να επισυνάπτονται όλα τα έγγραφα από την προσκόμιση των οποίων εξαρτάται, ενδεχομένως, η θέση σε ελεύθερη κυκλοφορία των εμπορευμάτων.  2. Η αίτηση που αναφέρεται στην παράγραφο 1 γίνεται γραπτώς και περιλαμβάνει όλα τα στοιχεία που είναι αναγκαία για τη χορήγηση της άδειας.  3. Τα στοιχεία που περιλαμβάνονται στις συμπληρωματικές διασαφήσεις θεωρούνται ότι συνιστούν, από κοινού με τα στοιχεία των διασαφήσεων στις οποίες αναφέρονται, πράξη ενιαία και αδιαίρετη που αποκτά ισχύ από την ημερομηνία αποδοχής της αντίστοιχης αρχικής διασάφησης.  4. Το παρόν άρθρο εφαρμόζεται υπό την επιφύλαξη των ειδικών διατάξεων που εφαρμόζονται στην περίπτωση θέσης σε ελεύθερη κυκλοφορία εμπορευμάτων ευρισκομένων υπό οικονομικό τελωνειακό καθεστώς.  Άρθρο 20  1. Η άδεια που αναφέρεται στο άρθρο 19 χορηγείται στο πρόσωπο εξ ονόματος του οποίου υποβάλλεται η διασάφηση θέσης σε ελεύθερη κυκλοφορία, εφόσον διασφαλίζεται ο αποτελεσματικός έλεγχος της τήρησης των απαγορεύσεων ή περιορισμών εισαγωγής ή άλλων διατάξεων που διέπουν τη θέση σε ελεύθερη κυκλοφορία.  2. Η άδεια δεν δίδεται καταρχήν όταν ο αιτών:  - έχει διαπράξει σοβαρή παράβαση ή επανειλημμένες παραβάσεις των τελωνειακών κανόνων,  - διενεργεί πράξεις θέσης σε ελεύθερη κυκλοφορία μόνον περιστασιακά.  Μπορεί να μην δοθεί η άδεια όταν το εν λόγω πρόσωπο ενεργεί για λογαριασμό άλλου, ο οποίος διενεργεί πράξεις θέσης σε ελεύθερη κυκλοφορία μόνον περιστασιακά.  3. Η άδεια ανακαλείται όταν η προϋπόθεση της παραγράφου 1 δεν πληρούται πλέον. Δύναται επίσης να ανακληθ    όταν ανακύψουν οι περιπτώσεις που αναφέρονται στην παράγραφο 2.  4. Οι τελωνειακές αρχές αιτιολογούν την απορριπτική ή ανακλητική απόφασή τους.  Άρθρο 20α  Η άδεια που αναφέρεται στο άρθρο 19:  - αναφέρει το ή τα τελωνεία που δέχονται τις απλουστευμένες διασαφήσεις,  - καθορίζει τη μορφή και το περιεχόμενο των απλουστευμένων διασαφήσεων,  - αναφέρει τα καλυπτόμενα εμπορεύματα καθώς και τα στοιχεία που πρέπει να αναγράφονται στην απλουστευμένη διασάφηση, με σκοπό την αναγνώριση των εμπορευμάτων,  - ορίζει την εγγύηση που παρέχει ο ενδιαφερόμενος.  Προβλέπει επίσης τη μορφή και το περιεχόμενο των συμπληρωματικών διασαφήσεων που μπορούν ενδεχομένως να έχουν γενικό, περιοδικό ή ανακεφαλαιωτικό χαρακτήρα και ορίζει τις προθεσμίες υποβολής τους στις προβλεπόμενες αρμόδιες αρχές.» 2. Στους τίτλους που προηγούνται των άρθρων 21 και 22 τα γράμματα «Δ» και «Ε», διαγράφονται.  3. Στο άρθρο 26 η παράγραφος 1 αντικαθίσταται από το ακόλουθο κείμενο:  «1. Οι απαραίτητες διατάξεις για την εφαρμογή της παρούσας οδηγίας θεσπίζονται με τη διαδικασία που προβλέπεται στις παραγράφους 2 και 3.»  Άρθρο 2  Τα κράτη μέλη λαμβάνουν τα αναγκαία μέτρα για να συμμορφωθούν με την παρούσα οδηγία πριν από την 1η Ιανουαρίου 1993.  Τα κράτη μέλη ανακοινώνουν τα μέτρα αυτά στην Επιτροπή.  Άρθρο 3  Η παρούσα οδηγία απευθύνεται στα κράτη μέλη.  Λουξεμβούργο, 9 Οκτωβρίου 1990.  Για το Συμβούλιο  Ο Πρόεδρος  P. ROMITA  (1) ΕΕ αριθ. C 235 της 13. 9. 1989, σ. 16.  (2) ΕΕ αριθ. C 38 της 19. 2. 1990, σ. 49 και  ΕΕ αριθ. C 260 της 15. 10. 1990.  (3) ΕΕ αριθ. C 62 της 12. 3. 1990, σ. 5.  (4) ΕΕ αριθ. L 205 της 13. 8. 1979, σ. 19.  (5) ΕΕ αριθ. L 388 της 30. 12. 1989, σ. 24.


title: Οδηγία 2006/132/ΕΚ της Επιτροπής, της 11ης Δεκεμβρίου 2006 , για την τροποποίηση της οδηγίας 91/414/EOK του Συμβουλίου ώστε να καταχωριστεί η ουσία procymidone ως δραστική ουσία   (Κείμενο που παρουσιάζει ενδιαφέρον για τον ΕΟΧ)

text:
               12.12.2006

               EL

               Επίσημη Εφημερίδα της Ευρωπαϊκής Ένωσης

               L 349/22

      ΟΔΗΓΊΑ 2006/132/ΕΚ ΤΗΣ ΕΠΙΤΡΟΠΉΣ

   της 11ης Δεκεμβρίου 2006
   για την τροποποίηση της οδηγίας 91/414/EOK του Συμβουλίου ώστε να καταχωριστεί η ουσία procymidone ως δραστική ουσία
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων (1), και ιδίως το άρθρο 6 παράγραφος 1,
   Εκτιμώντας τα ακόλουθα:

               (1)

               Ο κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου της σχετικής με τη διάθεση φυτοπροστατευτικών προϊόντων στην αγορά (2), θεσπίζει κατάλογο δραστικών ουσιών που πρέπει να αξιολογηθούν με σκοπό την ενδεχόμενη καταχώρισή τους στο παράρτημα Ι της οδηγίας 91/414/ΕΟΚ. Ο εν λόγω κατάλογος περιλαμβάνει την ουσία procymidone.

               (2)

               Για την ουσία procymidone εκτιμήθηκαν οι επιπτώσεις στην ανθρώπινη υγεία και στο περιβάλλον σύμφωνα με τις διατάξεις που θεσπίζονται στον κανονισμό (ΕΟΚ) αριθ. 3600/92 για μια σειρά χρήσεων που προτάθηκαν από τον κοινοποιούντα. Με τον κανονισμό (ΕΚ) αριθ. 933/94 της Επιτροπής, της 27ης Απριλίου 1994, που αφορά τον καθορισμό των δραστικών ουσιών των φυτοπροστατευτικών προϊόντων και των εισηγουμένων κρατών μελών για την εφαρμογή του κανονισμού (ΕΟΚ) αριθ. 3600/92 της Επιτροπής (3), η Γαλλία ορίστηκε εισηγούμενο κράτος μέλος. Η Γαλλία υπέβαλε στις 15 Ιανουαρίου 2001 στην Επιτροπή τη σχετική έκθεση αξιολόγησης και συστάσεις, σύμφωνα με το άρθρο 7 παράγραφος 1 στοιχείο γ) του κανονισμού (ΕΟΚ) αριθ. 3600/92.

               (3)

               Η έκθεση αξιολόγησης εξετάστηκε από τα κράτη μέλη και την Επιτροπή στο πλαίσιο της μόνιμης επιτροπής για την τροφική αλυσίδα και την υγεία των ζώων.

               (4)

               Από τις διάφορες εξετάσεις προέκυψε ότι τα φυτοπροστατευτικά προϊόντα που περιέχουν procymidone ενδέχεται να πληρούν τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής, υπό τον όρο ότι εφαρμόζονται κατάλληλα μέτρα άμβλυνσης του κινδύνου. Δεδομένου ότι η procymidone είναι επικίνδυνη ουσία, η χρήση της πρέπει να υπόκειται σε περιορισμούς. Συγκεκριμένα, υπάρχουν ανησυχίες σχετικά με τις τοξικές επιπτώσεις εγγενείς στην ουσία αυτή, περιλαμβανομένων πιθανών ιδιοτήτων που διαταράσσουν τη φυσιολογική ενδοκρινική λειτουργία. Προς το παρόν δεν υπάρχει επιστημονική ομοφωνία ως προς την ακριβή έκταση του κινδύνου. Σύμφωνα με την αρχή προφύλαξης και λαμβάνοντας υπόψη τις σημερινές επιστημονικές γνώσεις, πρέπει να επιβληθούν μέτρα άμβλυνσης του κινδύνου με σκοπό να επιτευχθεί το υψηλό επίπεδο προστασίας το οποίο έχει επιλέξει η Κοινότητα για την υγεία του ανθρώπου και των ζώων καθώς και για το περιβάλλον.

               (5)

               Το άρθρο 5 παράγραφος 4 και το άρθρο 6 παράγραφος 1 της οδηγίας 91/414/ΕΟΚ ορίζουν ότι η καταχώριση μιας δραστικής ουσίας στο παράρτημα I ενδέχεται να υπόκειται σε περιορισμούς και προϋποθέσεις. Στην παρούσα περίπτωση, θεωρούνται αναγκαίοι οι περιορισμοί στην περίοδο καταχώρισης και στις επιτρεπόμενες καλλιέργειες. Τα μέτρα που είχαν υποβληθεί αρχικά στη μόνιμη επιτροπή για την τροφική αλυσίδα και την υγεία των ζώων πρότειναν τη μείωση της περιόδου καταχώρισης σε επτά έτη, έτσι ώστε τα κράτη μέλη να δώσουν προτεραιότητα στην επανεξέταση των προϊόντων φυτοπροστασίας τα οποία κυκλοφορούν ήδη στην αγορά και περιέχουν την ουσία procymidone. Προκειμένου να αποφευχθούν αποκλίσεις από το επιδιωκόμενο υψηλό επίπεδο προστασίας, η καταχώριση στο παράρτημα I της οδηγίας 91/414/ΕΟΚ έπρεπε να περιοριστεί στις προτεινόμενες χρήσεις της ουσίας procymidone, οι οποίες έχουν πράγματι αξιολογηθεί στο πλαίσιο της κοινοτικής αξιολόγησης και οι οποίες θεωρήθηκαν ότι πληρούν τους όρους της οδηγίας 91/414/ΕΟΚ. Αυτό σημαίνει ότι άλλες χρήσεις οι οποίες δεν καλύπτονται καθόλου ή μόνο εν μέρει από την εν λόγω αξιολόγηση πρέπει πρώτα να υποβληθούν σε ολοκληρωμένη αξιολόγηση πριν εξεταστεί η καταχώρισή τους στο παράρτημα Ι της οδηγίας. Τέλος, επειδή η ουσία procymidone είναι από τη φύση της επικίνδυνη, κρίθηκε αναγκαίο να προβλεφθεί ελάχιστη εναρμόνιση σε κοινοτικό επίπεδο ορισμένων μέτρων άμβλυνσης του κινδύνου τα οποία πρέπει να λαμβάνονται από τα κράτη μέλη όταν χορηγούν εγκρίσεις.

               (6)

               Σύμφωνα με τις διαδικασίες που ορίζει η οδηγία 91/414/ΕΟΚ, η Επιτροπή είναι εκείνη που εγκρίνει τις δραστικές ουσίες, συμπεριλαμβανομένου του καθορισμού μέτρων διαχείρισης της επικινδυνότητας. Τα κράτη μέλη είναι αρμόδια για την υλοποίηση, την εφαρμογή και τον έλεγχο των μέτρων που αποσκοπούν στην άμβλυνση των κινδύνων που δημιουργούνται από τα φυτοπροστατευτικά προϊόντα. Οι ανησυχίες που εξέφρασαν πολλά κράτη μέλη αντικατοπτρίζουν την εκτίμησή τους ότι οι πρόσθετοι περιορισμοί είναι αναγκαίοι για να μειωθεί ο κίνδυνος σε επίπεδο που μπορεί να θεωρηθεί αποδεκτό και σύμφωνο με το υψηλό επίπεδο προστασίας που επιδιώκει η Κοινότητα. Προς το παρόν, το ζήτημα που τίθεται είναι η διαχείριση του κινδύνου, δηλαδή ο καθορισμός του κατάλληλου επιπέδου ασφάλειας και προστασίας για τη συνέχιση της παραγωγής, της διάθεσης στην αγορά και της χρήσης της ουσίας procymidone.

               (7)

               Κατά συνέπεια, η Επιτροπή επανεξέτασε τη θέση της. Η Επιτροπή, προκειμένου να διασφαλίσει το επιδιωκόμενο στην Κοινότητα υψηλό επίπεδο προστασίας της ανθρώπινης υγείας και της υγείας των ζώων καθώς και ένα βιώσιμο περιβάλλον, θεωρεί σκόπιμο, επιπλέον των αρχών που ορίζονται στην αιτιολογική σκέψη 5, να μειώσει περαιτέρω την περίοδο καταχώρισης, από επτά έτη σε 18 μήνες. Κατά τον τρόπο αυτό περιορίζονται περαιτέρω ενδεχόμενοι κίνδυνοι, εξασφαλίζοντας την άμεση επαναξιολόγηση της εν λόγω ουσίας.

               (8)

               Τα φυτοπροστατευτικά προϊόντα που περιέχουν procymidone μπορεί να θεωρηθεί ότι πληρούν τις απαιτήσεις του άρθρου 5 παράγραφος 1 στοιχεία α) και β) της οδηγίας 91/414/ΕΟΚ όσον αφορά τις χρήσεις που εξετάστηκαν και αναλύθηκαν στην έκθεση ανασκόπησης της Επιτροπής, υπό τον όρο ότι εφαρμόζονται κατάλληλα μέτρα άμβλυνσης του κινδύνου.

               (9)

               Με την επιφύλαξη του συμπεράσματος ότι τα φυτοπροστατευτικά προϊόντα που περιέχουν την ουσία procymidone μπορεί να ικανοποιούν τις απαιτήσεις που προβλέπονται στο άρθρο 5 παράγραφος 1 στοιχεία α) και β) της οδηγίας 91/414/ΕΟΚ, είναι σκόπιμο να αποκτηθούν περαιτέρω πληροφορίες σχετικά με ορισμένα ειδικά θέματα. Οι πιθανές ιδιότητες της ουσίας procymidone που διαταράσσουν τη φυσιολογική ενδοκρινική λειτουργία έχουν αξιολογηθεί σε δοκιμές σύμφωνα με τις καλύτερες προς το παρόν διαθέσιμες πρακτικές. Η Επιτροπή γνωρίζει ότι ο Οργανισμός Οικονομικής Συνεργασίας και Ανάπτυξης (ΟΟΣΑ) εκπονεί κατευθυντήριες γραμμές για δοκιμές ώστε να βελτιωθεί περαιτέρω η αξιολόγηση των πιθανών ιδιοτήτων που διαταράσσουν τη φυσιολογική ενδοκρινική λειτουργία. Επομένως, είναι σκόπιμο να απαιτηθεί η υποβολή της ουσίας procymidone σε τέτοιου είδους περαιτέρω δοκιμές όταν θα είναι διαθέσιμες οι κατευθυντήριες γραμμές του ΟΟΣΑ και να υποβάλει ο κοινοποιών τις έρευνες αυτές. Επιπλέον, τα κράτη μέλη πρέπει να απαιτήσουν από τους κατόχους αδειών να υποβάλουν πληροφορίες σχετικά με τη χρήση της ουσίας procymidone, περιλαμβανομένης κάθε πληροφορίας όσον αφορά τις επιπτώσεις στην υγεία του χειριστή.

               (10)

               Όπως για όλες τις ουσίες που περιλαμβάνονται στο παράρτημα I της οδηγίας 91/414/ΕΟΚ, η κατάσταση όσον αφορά την ουσία procymidone μπορεί να αναθεωρηθεί σύμφωνα με το άρθρο 5 παράγραφος 5 της εν λόγω οδηγίας λαμβάνοντας υπόψη όλα τα νέα στοιχεία. Επίσης, το γεγονός ότι η καταχώριση της ουσίας αυτής στο παράρτημα Ι λήγει μια συγκεκριμένη ημερομηνία δεν εμποδίζει την ανανέωση της καταχώρισης σύμφωνα με τις διαδικασίες που ορίζει η οδηγία.

               (11)

               Η εμπειρία από προηγούμενες καταχωρίσεις στο παράρτημα I της οδηγίας 91/414/ΕΟΚ δραστικών ουσιών που αξιολογήθηκαν στο πλαίσιο του κανονισμού (ΕΟΚ) αριθ. 3600/92 απέδειξε ότι μπορεί να προκύψουν δυσκολίες κατά την ερμηνεία των καθηκόντων που έχουν οι κάτοχοι υφιστάμενων εγκρίσεων όσον αφορά την πρόσβαση σε δεδομένα. Συνεπώς, για να αποφευχθούν περαιτέρω δυσκολίες, φαίνεται ότι είναι αναγκαίο να διασαφηνιστούν τα καθήκοντα των κρατών μελών, ιδίως το καθήκον να επαληθεύουν ότι ο κάτοχος μιας έγκρισης αποδεικνύει την πρόσβαση σε φάκελο που πληροί τις απαιτήσεις του παραρτήματος ΙΙ της εν λόγω οδηγίας. Ωστόσο, αυτή η διευκρίνιση δεν επιβάλλει νέες υποχρεώσεις στα κράτη μέλη ή στους κατόχους εγκρίσεων σε σύγκριση με τις οδηγίες που έχουν εκδοθεί έως σήμερα για την τροποποίηση του παραρτήματος I.

               (12)

               Πριν από την καταχώριση μιας δραστικής ουσίας στο παράρτημα I, πρέπει να μεσολαβήσει εύλογο χρονικό διάστημα που θα επιτρέψει στα κράτη μέλη και στα ενδιαφερόμενα μέρη να προετοιμαστούν για να ανταποκριθούν στις νέες απαιτήσεις που θα προκύψουν από την καταχώριση.

               (13)

               Με την επιφύλαξη των υποχρεώσεων που ορίζονται στην οδηγία 91/414/ΕΟΚ ως αποτέλεσμα της καταχώρισης μιας δραστικής ουσίας στο παράρτημα I, πρέπει να παρέχεται στα κράτη μέλη περίοδος έξι μηνών μετά την καταχώριση για να επανεξετάσουν τις υφιστάμενες εγκρίσεις φυτοπροστατευτικών προϊόντων που περιέχουν procymidone ώστε να εξασφαλίζεται ότι πληρούνται οι απαιτήσεις που θεσπίζονται στην οδηγία 91/414/ΕΟΚ, ιδίως στο άρθρο 13, και οι συναφείς όροι που καθορίζονται στο παράρτημα I. Τα κράτη μέλη θα πρέπει να τροποποιούν, να αντικαθιστούν ή να ανακαλούν, ανάλογα με την περίπτωση, τις υπάρχουσες εγκρίσεις σύμφωνα με τις διατάξεις της οδηγίας 91/414/ΕΟΚ. Κατά παρέκκλιση από την ανωτέρω προθεσμία, πρέπει να προβλεφθεί μεγαλύτερη προθεσμία για την υποβολή και την αξιολόγηση του αναφερόμενου στο παράρτημα III πλήρους φακέλου κάθε φυτοπροστατευτικού προϊόντος για κάθε προβλεπόμενη χρήση, σύμφωνα με τις ενιαίες αρχές της οδηγίας 91/414/ΕΟΚ. Λόγω των επικίνδυνων ιδιοτήτων της ουσίας procymidone, η περίοδος που διαθέτουν τα κράτη μέλη για να ελέγξουν εάν τα φυτοπροστατευτικά προϊόντα, τα οποία περιέχουν την ουσία procymidone ως μοναδική δραστική ουσία ή σε συνδυασμό με άλλες εγκεκριμένες δραστικές ουσίες, συμμορφώνονται με τις διατάξεις του παραρτήματος VI, δεν πρέπει να υπερβαίνει τους 18 μήνες.

               (14)

               Ως εκ τούτου, είναι σκόπιμο να τροποποιηθεί αναλόγως η οδηγία 91/414/ΕΟΚ.

               (15)

               Η μόνιμη επιτροπή για την τροφική αλυσίδα και την υγεία των ζώων δεν γνωμοδότησε εντός της προθεσμίας που όρισε ο πρόεδρός της και, για το λόγο αυτό, η Επιτροπή υπέβαλε στο Συμβούλιο πρόταση σχετικά με τα μέτρα αυτά. Κατά τη λήξη της προθεσμίας που ορίζεται στο άρθρο 19 παράγραφος 2 δεύτερο εδάφιο της οδηγίας 91/414/ΕΟΚ, το Συμβούλιο δεν ενέκρινε την προταθείσα πράξη εφαρμογής ούτε διατύπωσε αντιρρήσεις για την πρόταση μέτρων εφαρμογής και εναπόκειται στην Επιτροπή να εκδώσει τα μέτρα αυτά,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το παράρτημα I της οδηγίας 91/414/ΕΟΚ τροποποιείται σύμφωνα με το παράρτημα της παρούσας οδηγίας.
   Άρθρο 2
   Τα κράτη μέλη θεσπίζουν και δημοσιεύουν έως τις 30 Ιουνίου 2007 το αργότερο τις νομοθετικές, κανονιστικές και διοικητικές διατάξεις που απαιτούνται για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων καθώς και έναν πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Εφαρμόζουν τις διατάξεις αυτές από την 1η Ιουλίου 2007.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   1.   Τα κράτη μέλη, σύμφωνα με την οδηγία 91/414/ΕΟΚ, τροποποιούν ή αποσύρουν, κατά περίπτωση, τις ισχύουσες εγκρίσεις φυτοπροστατευτικών προϊόντων που περιέχουν την ουσία procymidone ως δραστική ουσία πριν από τις 30 Ιουνίου 2007. Έως την ημερομηνία αυτή επαληθεύουν, ιδίως, εάν πληρούνται οι όροι του παραρτήματος I της εν λόγω οδηγίας σχετικά με την ουσία procymidone, με εξαίρεση όσα προσδιορίζονται στο μέρος B της καταχώρισης αυτής της δραστικής ουσίας, και εάν ο κάτοχος της έγκρισης διαθέτει ή έχει πρόσβαση σε φάκελο που ικανοποιεί τις απαιτήσεις του παραρτήματος II της εν λόγω οδηγίας σύμφωνα με τους όρους του άρθρου 13.
   2.   Κατά παρέκκλιση από την παράγραφο 1, για κάθε εγκεκριμένο φυτοπροστατευτικό προϊόν που περιέχει procymidone, τα κράτη μέλη επαναξιολογούν το προϊόν σύμφωνα με τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ, με βάση φάκελο που ικανοποιεί τις απαιτήσεις του παραρτήματος III της εν λόγω οδηγίας και λαμβάνοντας υπόψη το μέρος B της καταχώρισης στο παράρτημα I της εν λόγω οδηγίας σχετικά με την ουσία procymidone. Με βάση την αξιολόγηση αυτή, διαπιστώνουν αν το προϊόν πληροί τους όρους του άρθρου 4 παράγραφος 1 στοιχεία β), γ), δ) και ε) της οδηγίας 91/414/ΕΟΚ.
   Ύστερα από τον προσδιορισμό αυτό, στην περίπτωση προϊόντος που περιέχει procymidone, τα κράτη μέλη τροποποιούν ή ανακαλούν, κατά περίπτωση, την άδεια κυκλοφορίας έως τις 30 Ιουνίου 2008 το αργότερο.
   Άρθρο 4
   Η παρούσα οδηγία αρχίζει να ισχύει την 1η Ιανουαρίου 2007.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 11 Δεκεμβρίου 2006.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2006/85/ΕΚ της Επιτροπής (ΕΕ L 293 της 24.10.2006, σ. 3).

      (2)  ΕΕ L 366 της 15.12.1992, σ. 10. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2266/2000 (ΕΕ L 259 της 13.10.2000, σ. 10).

      (3)  ΕΕ L 107 της 28.4.1994, σ. 8. Κανονισμός όπως τροποποιήθηκε τελευταία με τον κανονισμό (ΕΚ) αριθ. 2230/95 (ΕΕ L 225 της 22.9.1995, σ. 1).

      ΠΑΡΑΡΤΗΜΑ
      Στο τέλος του πίνακα του παραρτήματος I της οδηγίας 91/414/ΕΚ προστίθενται οι ακόλουθές εγγραφές:

                     Αριθ.

                     Κοινή ονομασία, αριθμοί ταυτοποίησης

                     Ονομασία IUPAC

                     Καθαρότητα (1)

                     Έναρξη ισχύος

                     Λήξη της καταχώρισης

                     Ειδικές διατάξεις

                     «146

                     Procymidone
                     Αριθ. CAS 32809-16-8
                     Αριθ. CIPAC 383

                     Ν-(3,5-διχλωροφαινυλο)-1,2-διμεθυλοκυκλοπροπανο-1,2-δικαρβοξιμίδιο

                     985 g/kg

                     1η Ιανουαρίου 2007

                     30 Ιουνίου 2008

                     ΜΕΡΟΣ Α
                     Μπορούν να εγκριθούν μόνον οι χρήσεις ως μυκητοκτόνο στις ακόλουθες καλλιέργειες:

                                 —

                                 αγγούρια σε θερμοκήπια (κλειστά υδροπονικά συστήματα)

                                 —

                                 δαμάσκηνα (για μεταποίηση)

                           σε δοσολογίες που δεν υπερβαίνουν

                                 —

                                 τα 0,75 g δραστικής ουσίας ανά εκτάριο ανά χρήση.

                           Οι ακόλουθες χρήσεις δεν πρέπει να εγκρίνονται:

                                 —

                                 χρήση με τη βοήθεια αέρα,

                                 —

                                 χρήση με επινώτιο ψεκαστήρα και ψεκαστήρα χειρός από επαγγελματίες και μη επαγγελματίες,

                                 —

                                 κηπουρική.

                           Τα κράτη μέλη εξασφαλίζουν ότι λαμβάνονται όλα τα μέτρα άμβλυνσης του κινδύνου. Ιδιαίτερη προσοχή πρέπει να δοθεί στην προστασία:

                                 —

                                 των υδρόβιων οργανισμών. Όπου είναι αναγκαίο, πρέπει να τηρείται κατάλληλη απόσταση μεταξύ των περιοχών που έχουν υποστεί επεξεργασία και των επιφανειακών υδάτων. Η απόσταση αυτή μπορεί να εξαρτάται από το εάν εφαρμόζονται τεχνικές ή συσκευές μείωσης του διασκορπισμού,

                                 —

                                 των πτηνών και των θηλαστικών. Οι όροι έγκρισης περιλαμβάνουν μέτρα άμβλυνσης του κινδύνου, όπως η επιλογή της κατάλληλης στιγμής για τη χρήση και η επιλογή των συνθέσεων οι οποίες, λόγω της φυσικής τους κατάστασης ή της παρουσίας παραγόντων που εξασφαλίζουν επαρκή αποφυγή των κινδύνων αυτών, μειώνουν στο ελάχιστο την έκθεση των σχετικών ειδών,

                                 —

                                 των καταναλωτών, των οποίων η οξεία έκθεση μέσω της διατροφής πρέπει να ελέγχεται,

                                 —

                                 των υπόγειων υδάτων, όταν η δραστική ουσία χρησιμοποιείται σε περιοχές με διαπερατό έδαφος ή/και δυσμενείς από την άποψη αυτή κλιματικές συνθήκες. Οι όροι της έγκρισης περιλαμβάνουν τα μέτρα άμβλυνσης του κινδύνου,

                                 —

                                 των χειριστών, οι οποίοι πρέπει να φορούν κατάλληλα προστατευτικά ενδύματα, ιδίως γάντια, πλήρη προστατευτική ενδυμασία, μπότες από καουτσούκ και προστατευτικό κάλυμμα προσώπου ή γυαλιά ασφαλείας κατά τη διάρκεια της ανάμειξης, της φόρτωσης, της χρήσης και του καθαρισμού του εξοπλισμού, εκτός εάν η έκθεση στην ουσία αποφεύγεται επαρκώς μέσω του σχεδιασμού και της κατασκευής του ίδιου του εξοπλισμού ή μέσω της προσθήκης ειδικών προστατευτικών στοιχείων στον εξοπλισμό αυτό,

                                 —

                                 των εργαζομένων, οι οποίοι πρέπει να φορούν κατάλληλα προστατευτικά ενδύματα, ιδίως γάντια, εφόσον πρέπει να εισέλθουν σε περιοχή όπου έχει γίνει χρήση του σχετικού προϊόντος και πριν από τη λήξη της καθορισμένης περιόδου επανεισόδου.

                           ΜΕΡΟΣ B
                     Για την εφαρμογή των ενιαίων αρχών του παραρτήματος VI πρέπει να λαμβάνονται υπόψη τα συμπεράσματα της έκθεσης ανασκόπησης για την ουσία procymidone, και ιδίως τα προσαρτήματά της I και II.
                     Τα κράτη μέλη πρέπει να εξασφαλίζουν ότι οι κάτοχοι των εγκρίσεων υποβάλλουν έκθεση το αργότερο έως τις 31 Δεκεμβρίου κάθε χρόνο σχετικά με περιστατικά προβλημάτων στην υγεία των χειριστών. Τα κράτη μέλη μπορούν να απαιτήσουν να παρέχονται στοιχεία, όπως στοιχεία πωλήσεων και έρευνα των τρόπων χρησιμοποίησης, ούτως ώστε να είναι δυνατόν να σχηματιστεί ρεαλιστική εικόνα των συνθηκών χρήσης και των πιθανών τοξικολογικών συνεπειών της procymidone.
                     Τα κράτη μέλη ζητούν την υποβολή περαιτέρω επιβεβαιωτικών δεδομένων και πληροφοριών για να αποδειχθεί η αποδοχή της δραστικής ουσίας όταν χρησιμοποιείται σε καταστάσεις όπου υπάρχει πιθανότητα μακροπρόθεσμης έκθεσης άγριων θηλαστικών, και στην επεξεργασία λυμάτων στην περίπτωση των εφαρμογών σε θερμοκήπια.
                     Τα κράτη μέλη ζητούν να υποβληθούν, εντός δύο ετών από την έκδοση των κατευθυντήριων γραμμών για δοκιμές για τη διαταραχή της φυσιολογικής ενδοκρινικής λειτουργίας από τον ΟΟΣΑ, περαιτέρω μελέτες σχετικά με τις πιθανές ιδιότητες της procymidone που διαταράσσουν τη φυσιολογική ενδοκρινική λειτουργία. Τα κράτη μέλη εξασφαλίζουν ότι ο κοινοποιών, κατόπιν αίτησης του οποίου η ουσία procymidone καταχωρίστηκε στο παρόν παράρτημα, προσκομίζει τις εν λόγω μελέτες στην Επιτροπή εντός δύο ετών από την έκδοση των προαναφερόμενων κατευθυντήριων γραμμών.»

         (1)  Περαιτέρω λεπτομέρειες σχετικά με την ταυτότητα και τις προδιαγραφές της δραστικής ουσίας δίνονται στην έκθεση ανασκόπησης.


Avis juridique important

|

32001L0099

Οδηγία 2001/99/ΕΚ της Επιτροπής, της 20ής Νοεμβρίου 2001, για την τροποποίηση του παραρτήματος Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά ώστε να καταχωρηθεί η glyphosate και η thifensulfuron-methyl ως δραστική ουσία

Επίσημη Εφημερίδα αριθ. L 304 της 21/11/2001 σ. 0014 - 0016

Οδηγία 2001/99/ΕΚ της Επιτροπήςτης 20ής Νοεμβρίου 2001για την τροποποίηση του παραρτήματος Ι της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά ώστε να καταχωρηθεί η glyphosate και η thifensulfuron-methyl ως δραστική ουσίαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά(1), όπως τροποποιήθηκε τελευταία από την οδηγία 2001/87/ΕΚ της Επιτροπής(2), και ιδίως το άρθρο 6 παράγραφος 1,Εκτιμώντας τα ακόλουθα:(1) Ο κανονισμός (ΕΟΚ) αριθ. 3600/92 της Επιτροπής, της 11ης Δεκεμβρίου 1992, σχετικά με τον καθορισμό των λεπτομερών κανόνων εφαρμογής του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ του Συμβουλίου σχετικά με τη διάθεση φυτοπροστατευτικών προϊόντων στην αγορά(3), όπως τροποποιήθηκε τελευταία από τον κανονισμό (ΕΚ) αριθ. 2266/2000(4), θέσπισε τους λεπτομερείς κανόνες για την υλοποίηση του πρώτου σταδίου του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ (στο εξής αποκαλούμενης ("η οδηγία"). Κατ' εφαρμογή του ανωτέρω κανονισμού (ΕΟΚ) αριθ. 3600/92, ο κανονισμός (ΕΚ) αριθ. 933/94 της Επιτροπής, της 27ης Απριλίου 1994, που αφορά τον καθορισμό των δραστικών ουσιών των φυτοπροστατευτικών προϊόντων και των κρατών μελών εισηγητών για την εφαρμογή του κανονισμού (ΕΟΚ) αριθ. 3600/92(5), όπως τροποποιήθηκε τελευταία από τον κανονισμό (ΕΚ) αριθ. 2230/95(6), θέσπισε τον κατάλογο των δραστικών ουσιών των φυτοπροστατευτικών προϊόντων οι οποίες πρέπει να αξιολογηθούν ενόψει της ενδεχόμενης καταχώρησης τους στο παράρτημα Ι της οδηγίας.(2) Για τις ουσίες glyphosate και thifensulfuron-methyl αξιολογήθηκαν οι επενέργειες στην ανθρώπινη υγεία και στο περιβάλλον, σύμφωνα με τις διατάξεις που θεσπίζονται στον κανονισμό (ΕΟΚ) αριθ. 3600/92, για μια σειρά χρήσεων που προτάθηκαν από τον κοινοποιούντα φορέα. Βάσει του κανονισμού (ΕΚ) αριθ. 933/94, η Γερμανία και η Γαλλία ορίστηκαν ως κράτη μέλη εισηγητές για την glyphosate και την thifensulfuron-methyl, αντίστοιχα. Τα κράτη μέλη εισηγητές υπέβαλαν στην Επιτροπή τις σχετικές εκθέσεις και συστάσεις την 1η Φεβρουαρίου 1999 (glyphosate) και στις 30 Απριλίου 1996 (thifensulfuron-methyl), σύμφωνα με το άρθρο 7 παράγραφος 1 στοιχείο γ) του κανονισμού (ΕΟΚ) αριθ. 3600/92.(3) Οι ανωτέρω εκθέσεις αξιολόγησης εξετάσθηκαν από τα κράτη μέλη και την Επιτροπή στο πλαίσιο της μόνιμης φυτοϋγειονομικής επιτροπής. Οι εν λόγω ανασκοπήσεις οριστικοποιήθηκαν στις 29 Ιουνίου 2001 υπό τη μορφή της έκθεσης ανασκόπησης της Επιτροπής για την glyphosate και την thifensulfuron-methyl.(4) Οι φάκελοι και οι πληροφορίες που προέκυψαν από την ανασκόπηση της glyphosate και της thifensulfuron-methyl έχουν επίσης υποβληθεί στην επιστημονική επιτροπή φυτών. Στην επιτροπή αυτή δεν τέθηκαν συγκεκριμένες ερωτήσεις. Η επιτροπή επεσήμανε ότι δεν επιθυμούσε να ανακινήσει ζητήματα ως προς τη δραστική ουσία στο πλαίσιο μιας πιθανής καταχώρησης στο παράρτημα Ι της οδηγίας(7). Η Επιτροπή σημείωσε επίσης ότι η απουσία σχολίων θα πρέπει να ερμηνεύεται μόνον ως ένδειξη μη υπάρξεως προφανών λόγων που υπαγορεύουν τη διατύπωση σχολίων.(5) Από τις διάφορες εξετάσεις που πραγματοποιήθηκαν σε φυτοπροστατευτικά προϊόντα που περιέχουν την υπόψη δραστική ουσία προέκυψε ότι μπορεί να αναμένεται ότι, σε γενικές γραμμές, πληρούνται οι απαιτήσεις που θεσπίζονται στο άρθρο 5 παράγραφος 1 στοιχεία α) και β) και παράγραφος 3 της οδηγίας, ιδίως όσον αφορά τις χρήσεις οι οποίες εξετάστηκαν και παρουσιάστηκαν λεπτομερώς στην έκθεση ανασκόπησης της Επιτροπής. Ως εκ τούτου είναι σκόπιμο να καταχωρηθεί η επίμαχη δραστική ουσία στο παράρτημα Ι, ώστε σε όλα τα κράτη μέλη οι άδειες για φυτοπροστατευτικά προϊόντα που περιέχουν τη δραστική αυτή ουσία να μπορούν να χορηγούνται σύμφωνα με τις διατάξεις της εν λόγω οδηγίας.(6) Η οδηγία προβλέπει ότι, μετά την καταχώρηση μιας δραστικής ουσίας στο παράρτημα Ι, τα κράτη μέλη, εντός της οριζόμενης προθεσμίας, οφείλουν να χορηγούν, τροποποιούν ή αποσύρουν, ανάλογα με την περίπτωση, τις εγκρίσεις κυκλοφορίας των φυτοπροστατευτικών προϊόντων που περιέχουν τη δραστική ουσία. Συγκεκριμένα, θα πρέπει τα φυτοπροστατευτικά προϊόντα να εγκρίνονται μόνον εφόσον ληφθούν υπόψη οι προϋποθέσεις που συνδέονται με την καταχώρηση της δραστικής ουσίας στο παράρτημα Ι και οι ενιαίες αρχές που θεσπίζονται στην οδηγία βάσει ενός φακέλου που ανταποκρίνεται στις προδιαγραφόμενες απαιτήσεις για τα δεδομένα.(7) Πριν από την καταχώρηση μιας δραστικής ουσίας στο παράρτημα Ι, απαιτείται να δοθεί μια εύλογη προθεσμία που θα επιτρέψει στα κράτη μέλη και στα ενδιαφερόμενα μέρη να προετοιμασθούν για να ανταποκριθούν στις νέες απαιτήσεις που απορρέουν από την καταχώρηση. Επιπλέον, μετά από την καταχώρηση, χρειάζεται μια εύλογη χρονική περίοδος που θα επιτρέψει στα κράτη μέλη να εφαρμόσουν τις διατάξεις της οδηγίας σχετικά με τα φυτοπροστατευτικά προϊόντα που περιέχουν glyphosate ή thifensulfuron-methyl. Ειδικότερα, τα κράτη μέλη οφείλουν εντός του ανωτέρω χρονικού διαστήματος να επανεξετάσουν τις υφιστάμενες άδειες και, ανάλογα με την περίπτωση, να χορηγήσουν νέες άδειες σύμφωνα με τις διατάξεις της οδηγίας. θα πρέπει να προβλεφθεί μακρύτερη χρονική περίοδος για την υποβολή και την αξιολόγηση του πλήρους φακέλου κάθε φυτοπροστατευτικού προϊόντος σύμφωνα με τις ενιαίες αρχές που θεσπίζονται στην οδηγία. Για τα φυτοπροστατευτικά προϊόντα που περιέχουν διάφορες δραστικές ουσίες, η πλήρης αξιολόγηση βάσει των ενιαίων αρχών μπορεί να πραγματοποιηθεί μόνον εφόσον καταχωρηθούν στο παράρτημα Ι της οδηγίας όλες οι σχετικές δραστικές ουσίες.(8) Η έκθεση ανασκόπησης απαιτείται για την ορθή εφαρμογή, από τα κράτη μέλη, διαφόρων μερών των ενιαίων αρχών που θεσπίζονται στην οδηγία. Ενδείκνυται, ως εκ τούτου, να προβλεφθεί ότι οι τελικές εκθέσεις (πλην εμπιστευτικών πληροφοριών) παραμένουν διαθέσιμες ή καθίστανται διαθέσιμες από τα κράτη μέλη για να τις συμβουλεύεται οποιοδήποτε ενδιαφερόμενο μέρος. Σε περίπτωση που πρέπει να υποστεί ενημέρωση μια έκθεση ανασκόπησης, προκειμένου να ληφθούν υπόψη οι τεχνικές και επιστημονικές εξελίξεις, θα πρέπει επίσης να τροποποιηθούν οι όροι συμπερίληψης της σχετικής δραστικής ουσίας στο παράρτημα της οδηγίας.(9) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Το παράρτημα Ι της οδηγίας 91/414/ΕΟΚ τροποποιείται σύμφωνα με το παράρτημα της παρούσας οδηγίας.Άρθρο 21. Τα κράτη μέλη θέτουν σε ισχύ, το αργότερο έως την 1η Ιανουαρίου 2003, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία και ενημερώνουν περί αυτού αμελλητί την Επιτροπή.Ειδικότερα, έως την ανωτέρω ημερομηνία τα κράτη μέλη τροποποιούν ή ανακαλούν, σύμφωνα με την οδηγία 91/414/ΕΟΚ, εφόσον είναι ανάγκη, τις υφιστάμενες άδειες για τα φυτοπροστατευτικά προϊόντα που περιέχουν glyphosate ή thifensulfuron-methyl ως δραστική ουσία.Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευση τους. Ο τρόπος της παραπομπής καθορίζεται από τα κράτη μέλη.2. Όσον αφορά την αξιολόγηση και τη λήψη απόφασης κατ' εφαρμογή των ενιαίων αρχών που προβλέπονται στο παράρτημα VI της οδηγίας 91/414/ΕΟΚ, βάσει φακέλου που ανταποκρίνεται στις απαιτήσεις του παραρτήματος III, ως προθεσμία για την τροποποίηση ή ανάκληση των αδειών για φυτοπροστατευτικά προϊόντα που περιέχουν glyphosate ή thifensulfuron-methyl ως τη μόνη δραστική ουσία ορίζεται η 1η Ιουλίου 2006.3. Για τα φυτοπροστατευτικά προϊόντα που περιέχουν glyphosate ή thifensulfuron methyl μαζί με μια άλλη δραστική ουσία η οποία περιλαμβάνεται στο παράρτημα Ι της οδηγίας 91/414/ΕΟΚ, η περίοδος για την τροποποίηση ή ανάκληση των αδειών λήγει τέσσερα έτη μετά την έναρξη ισχύος της οδηγίας με την οποία τροποποιείται το παράρτημα Ι ώστε να προστεθεί σε αυτό η τελευταία από τις ανωτέρω ουσίες.4. Τα κράτη μέλη τηρούν διαθέσιμη την έκθεση ανασκόπησης για την glyphosate και την thifensulfuron-methyl (εκτός από τα εμπιστευτικού χαρακτήρα στοιχεία κατά την έννοια του άρθρου 14 της οδηγίας 91/414/ΕΟΚ) για να την συμβουλεύονται τα ενδιαφερόμενα μέρη ή την θέτουν στη διάθεση τους μετά από ειδική αίτηση.Άρθρο 3Η παρούσα οδηγία τίθεται σε ισχύ την 1η Ιουλίου 2002.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 20 Νοεμβρίου 2001.Για την ΕπιτροπήDavid ByrneΜέλος της Επιτροπής(1) ΕΕ L 230 της 19.8.1991, σ. 1.(2) ΕΕ L 276 της 19.10.2001, σ. 17.(3) ΕΕ L 366 της 15.12.1992, σ. 10.(4) ΕΕ L 259 της 13.10.2000, σ. 27.(5) ΕΕ L 107 της 28.4.1994, σ. 8.(6) ΕΕ L 225 της 22.9.1995, σ. 1.(7) Πρακτικά της συνεδρίασης ολομελείας της επιστημονικής επιτροπής φυτών στις 7 Μαρτίου 2001 (glyphosate).Πρακτικά της συνεδρίασης ολομελείας της επιστημονικής επιτροπής φυτών στις 7 Ιουνίου 2001 (thifensulfuron-methyl).ΠΑΡΑΡΤΗΜΑΣτο τέλος του πίνακα του παραρτήματος Ι της οδηγίας 91/414/ΕΚ προστίθεται η ακόλουθη εγγραφή: (1) Περαιτέρω λεπτομέρειες σχετικά με την ταυτότητα και τις προδιαγραφές δίδονται στην έκθεση ανασκόπησης.


title: Οδηγία 2008/3/ΕΚ του Ευρωπαϊκού Κοινοβουλίου και του Συμβουλίου, της 15ης Ιανουαρίου 2008 , για τροποποίηση της οδηγίας 2003/54/ΕΚ όσον αφορά την εφαρμογή ορισμένων διατάξεων στην Εσθονία

text:
               22.1.2008

               EL

               Επίσημη Εφημερίδα της Ευρωπαϊκής Ένωσης

               L 17/6

      ΟΔΗΓΊΑ 2008/3/ΕΚ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ

   της 15ης Ιανουαρίου 2008
   για τροποποίηση της οδηγίας 2003/54/ΕΚ όσον αφορά την εφαρμογή ορισμένων διατάξεων στην Εσθονία
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 47 παράγραφος 2, το άρθρο 55 και το άρθρο 95,
   την πρόταση της Επιτροπής,
   τη γνώμη της Ευρωπαϊκής Οικονομικής και Κοινωνικής Επιτροπής (1),
   Αφού ζήτησαν τη γνώμη της Επιτροπής των Περιφερειών,
   Αποφασίζοντας σύμφωνα με τη διαδικασία του άρθρου 251 της συνθήκης (2),
   Εκτιμώντας τα ακόλουθα:

               (1)

               Στο πλαίσιο των διαπραγματεύσεων για την προσχώρηση της χώρας, η Εσθονία επικαλέστηκε τις ιδιαιτερότητες του οικείου κλάδου ηλεκτρικής ενέργειας προκειμένου να ζητήσει μεταβατική περίοδο για την εφαρμογή της οδηγίας 96/92/ΕΚ του Ευρωπαϊκού Κοινοβουλίου και του Συμβουλίου, της 19ης Δεκεμβρίου 1996, σχετικά με τους κοινούς κανόνες για την εσωτερική αγορά ηλεκτρικής ενεργείας (3).

               (2)

               Με το παράρτημα VI της πράξης προσχώρησης του 2003, χορηγήθηκε στην Εσθονία μεταβατική περίοδος μέχρι τις 31 Δεκεμβρίου 2008 για την εφαρμογή του άρθρου 19 παράγραφος 2 της οδηγίας 96/92/ΕΚ, το οποίο αφορά το σταδιακό άνοιγμα της αγοράς.

               (3)

               Με τη δήλωση αριθ. 8 που προσαρτάται στην τελική πράξη της συνθήκης προσχώρησης του 2003, αναγνωρίζεται, εξάλλου, ότι η ειδική κατάσταση σχετικά με την αναδιάρθρωση του τομέα του ασφαλτούχου σχιστόλιθου στην Εσθονία θα απαιτήσει ιδιαίτερες προσπάθειες έως το τέλος του 2012.

               (4)

               Η οδηγία 96/92/ΕΚ αντικαταστάθηκε από την οδηγία 2003/54/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, σχετικά με τους κοινούς κανόνες για την εσωτερική αγορά ηλεκτρικής ενέργειας (4), η οποία έπρεπε να τεθεί σε εφαρμογή έως την 1η Ιουλίου 2004 και η οποία συνεπάγεται την επίσπευση του ανοίγματος της αγοράς ηλεκτρικής ενεργείας.

               (5)

               Με επιστολή της 17ης Σεπτεμβρίου 2003, η Εσθονία ζήτησε να μην εφαρμόσει το άρθρο 21 παράγραφος 1 στοιχείο β) της οδηγίας 2003/54/ΕΚ το οποίο αφορά το άνοιγμα της αγοράς για τους μη οικιακούς πελάτες, μέχρι τις 31 Δεκεμβρίου 2012. Με συμπληρωματική επιστολή της 5ης Δεκεμβρίου 2003, η Εσθονία δήλωσε ότι προτίθεται να προβεί σε πλήρες άνοιγμα της αγοράς, όπως προβλέπει το άρθρο 21 παράγραφος 1 στοιχείο γ), έως τις 31 Δεκεμβρίου 2015.

               (6)

               Το αίτημα της Εσθονίας βασιζόταν σε αξιόπιστο σχέδιο αναδιάρθρωσης του τομέα του ασφαλτούχου σχιστόλιθου έως τις 31 Δεκεμβρίου 2012.

               (7)

               Ο ασφαλτούχος σχιστόλιθος αποτελεί τη μόνη πραγματικά εγχώρια ενεργειακή πηγή της Εσθονίας, ενώ η εθνική παραγωγή αντιπροσωπεύει σχεδόν το 84 % της παγκόσμιας παραγωγής. Το 90 % της ηλεκτρικής ενέργειας που παράγεται στην Εσθονία προέρχεται από το συγκεκριμένο στερεό καύσιμο. Είναι, επομένως, μεγάλης στρατηγικής σημασίας για την ασφάλεια του εφοδιασμού στην Εσθονία.

               (8)

               Η παραχώρηση περαιτέρω παρέκκλισης για το διάστημα 2009-2012 κρίθηκε αναγκαία ώστε να διασφαλίσει τις επενδύσεις σε σταθμούς ηλεκτροπαραγωγής και να εγγυηθεί την ασφάλεια του εφοδιασμού της Εσθονίας ενώ, παράλληλα, θα καταστήσει δυνατή την επίλυση των σοβαρών περιβαλλοντικών προβλημάτων που δημιουργούν οι εν λόγω σταθμοί.

               (9)

               Στις 28 Ιουνίου 2004, το Συμβούλιο εξέδωσε την οδηγία 2004/85/ΕΚ για τροποποίηση της οδηγίας 2003/54/ΕΚ του Ευρωπαϊκού Κοινοβουλίου και του Συμβουλίου όσον αφορά την εφαρμογή ορισμένων διατάξεων στην Εσθονία (5), με την οποία χορηγήθηκε η αιτηθείσα παρέκκλιση.

               (10)

               Με την απόφαση της 28ης Νοεμβρίου 2006 στην υπόθεση C-413/04, Κοινοβούλιο κατά Συμβουλίου (6), το Δικαστήριο των Ευρωπαϊκών Κοινοτήτων ακύρωσε την οδηγία 2004/85/ΕΚ, καθόσον χορηγούσε στην Εσθονία παρέκκλιση, πέραν της 31ης Δεκεμβρίου 2008, ως προς την εφαρμογή του άρθρου 21 παράγραφος 1 στοιχεία β) και γ) της οδηγίας 2003/54/ΕΚ και επέβαλε αντίστοιχη υποχρέωση μερικού μόνο ανοίγματος της αγοράς, που αντιπροσώπευε ποσοστό 35 % της κατανάλωσης την 1η Ιανουαρίου 2009 και υποχρέωση ετήσιας ανακοίνωσης των κατωτάτων ορίων κατανάλωσης που δημιουργούν δικαίωμα επιλεξιμότητας για τον τελικό καταναλωτή.

               (11)

               Η μερική αυτή ακύρωση δεν στηριζόταν σε λόγους βασιζόμενους επί της ουσίας της οδηγίας 2004/85/ΕΚ, αλλά οφειλόταν στην εσφαλμένη επιλογή της νομικής βάσης.

               (12)

               Επειδή εξακολουθούν να ισχύουν οι λόγοι που υπαγόρευσαν τη χορήγηση παρέκκλισης στην Εσθονία πέραν της 31ης Δεκεμβρίου 2008, ως προς την εφαρμογή του άρθρου 21 παράγραφος 1 στοιχεία β) και γ) της οδηγίας 2003/54/ΕΚ, η εν λόγω οδηγία θα πρέπει να τροποποιηθεί αναλόγως, με την ίδια ακριβώς διατύπωση όπως στην οδηγία 2004/85/ΕΚ, αλλά με ορθή νομική βάση,

         ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Το άρθρο 26 παράγραφος 3 της οδηγίας 2003/54/ΕΚ αντικαθίσταται από το ακόλουθο:

      «3.   Στην Εσθονία χορηγείται προσωρινή παρέκκλιση από την εφαρμογή του άρθρου 21 παράγραφος 1 στοιχεία β) και γ), έως τις 31 Δεκεμβρίου 2012. Η Εσθονία λαμβάνει τα αναγκαία μέτρα για να διασφαλίσει το άνοιγμα της οικείας αγοράς ηλεκτρικής ενέργειας. Το άνοιγμα αυτό πραγματοποιείται σταδιακά κατά την περίοδο αναφοράς, ώστε το πλήρες άνοιγμα να επιτευχθεί έως την 1η Ιανουαρίου 2013. Την 1η Ιανουαρίου 2009, το ελάχιστο άνοιγμα της αγοράς πρέπει να αντιπροσωπεύει ποσοστό 35 % της κατανάλωσης. Η Εσθονία ανακοινώνει ετησίως στην Επιτροπή τα κατώτατα όρια κατανάλωσης που δημιουργούν δικαίωμα επιλεξιμότητας για τον τελικό καταναλωτή».

   Άρθρο 2
   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία έως τις 23 Ιανουαρίου 2008. Ενημερώνουν αμέσως στην Επιτροπή σχετικά.
   Όταν τα κράτη μέλη θεσπίζουν τις εν λόγω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   Άρθρο 3
   Η παρούσα οδηγία αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Στρασβούργο, 15 Ιανουαρίου 2008.

            Για το Ευρωπαϊκό Κοινοβούλιο

            Ο Πρόεδρος

         H.-G. PÖTTERING

            Για το Συμβούλιο

            Ο Πρόεδρος

         J. LENARČIČ

      (1)  Γνώμη της 24ης Οκτωβρίου 2007 (δεν δημοσιεύθηκε ακόμη στην Επίσημη Εφημερίδα).

      (2)  Γνώμη του Ευρωπαϊκού Κοινοβουλίου της 29ης Νοεμβρίου 2007 (δεν δημοσιεύθηκε ακόμα στην Επίσημη Εφημερίδα) και απόφαση του Συμβουλίου της 17ης Δεκεμβρίου 2007.

      (3)  ΕΕ L 27 της 30.1.1997, σ. 20. Οδηγία καταργηθείσα από την οδηγία 2003/54/ΕΚ (ΕΕ L 176 της 15.7.2003, σ. 37).

      (4)  ΕΕ L 176 της 15.7.2003, σ. 37. Οδηγία όπως τροποποιήθηκε τελευταία με την απόφαση 2006/653/ΕΚ της Επιτροπής (ΕΕ L 270 της 29.9.2006, σ. 72).

      (5)  ΕΕ L 236 της 7.7.2004, σ. 10.

      (6)  ECR 2006, σ. I-11221.